Porsche Mission E Concept test Online plus\nMisija koja vodi u budućnost\nPorsche je po prvi put u svojoj istoriji predstavio kupe sa četvora vrata koji je u potpunosti električni ili preciznije rečeno po prvi put u istoriji Porsche brenda imamo priliku da se upoznamo sa automobilom čije „gorivo“ su električna energija uskladištena u baterijama, a pogonske jedinice dva elektromotora koja vode poreklo iz trkačkog automobila Porsche 919 Hybrid koji se koristi za trke izdržljivosti, a se takmiči se u LMP1 kategoriji FIA WEC šampionata\nNa samom početku odmah možemo zaključiti da je Mission E Concept najlepši Porscheov automobil sa četvora vrata koji smo dosada videli\nOvaj neverovatni automobil, „čudo“ iz Štutgarta svoju svetsku premijeru doživeo je na sajmu automobila IAA Frankfurt Auto Show 2015 koji je trenutno u toku i kom prisustvuje i naša ekipa iz Vrele Gume magazina.\nPorsche Mission E Concept je sportski automobil sa četiri sedišta koji nepogrešivo kombinuje Porscheov emotivni dizajn sa vrhunskim performansama i novim razmišljanjima o praktičnosti i svakodnevnoj upotrebljivosti, a jedna od binijih ideja koje donosi ovaj koncept je prvi sistem za punjenje električnih automobila koji radi na 800 volti, što je duplo više u odnosu na Tesla Model S čiji super punjač od 400 volti puni baterije do 80% njihovog kapaciteta u roku od pola sata. Prema najavama čelnika Porschea njihov sistem super brzog punjenja „Porsche Turbo Charging“ istu radnju obavlja za 15 minuta.\nKrenimo od dizajna ovog koncept automobila koji je mešavina Porsche Panamere, aktuelne 911 Carrere i 918 Spidera, naravno ovo se odnosi samo na pojedina dizajnerska rešenja kako bi ličio na svoju braću, a sa druge strane najavljuje u kom pravcu će se kretati dizajnerska filozofija Porsche brenda.\nNa samom početku odmah možemo zaključiti da je Mission E Concept najlepši Porscheov automobil sa četvora vrata koji smo dosada videli. Kada se pojavila Panamera kao prvi sedan u Porsche familiji mišljenja oko dizajna ovog automobila su bila jako podeljena ali u većini slučajeva publika ga je ocenila kao kontraverzan. Cenimo da Mission E neće imati takvih problema, pošto fantastično izgleda iz svakoga ugla, moramo priznati da nam je pojava ovog koncepta poprilično „naelektrisala“ emocije i da držimo palčeve svom snagom ovom automobilu da jednoga dana uđe u serisku proizvodnju.\nAutomobil koristi kamere i senzore da prati pokrete vozačevih očiju i ruku i na osnovu toga prilagođava kontrole shodno vozačevom ponašanju\nMožemo reći da su dizajneri postigli izuzetnu harmoniju, odnosno pogodili su pravi balan između zahteva da ovaj automobil liči na tradicionalni Porsche (pre svega mislimo na Carreru) , a sa druge strane da ispunjava zahteve koje sa sobom nosi karoserija sa četvora vrata. Mission E je u tom pogledu u potpunosti ispunio očekivanja, posebno zadnji kraj automobila koji definitivno nosi potpis Carrera modela.\nNišta manje nije impresivan ni enterijer ovog automobila, jednostavno dizanjeri su vešto uspeli da prenesu svoju kreativnost i jedinstveni stil eksterijera u unutrašnjost kabine Mission E koncepta. Enterijer sa jedne strane koncipiran tipično Porscheovski ali tako da automobil poseduje četiri zasebna sedišta, to jest da se pozadi sedi kao i napred. Zanimljiv je i način otvaranja zadnjih vrata koji nas podseća na sistem koji imaju Rolls & Royce modeli Ghost i Phantom, mada kad bolje razmislimo više nas podseća na jedan legendarni sportski automobil iz Japana, naravno u pitanju je Mazdu RX-8 koja je još pre skoro 15 godina ponudila ovo rešenje.\nPogonski sklop Mission E Concepta čine dva elektro motora (permanent magnet synchronous motors-PMSM), koji ujedno služe kao generatori, odnosno automobil ima mogućnost rekuperacije električne energije prilikom kočenja\nČetiri zasebna sedišta, otvaranje zadnjih vrata u kontra smeru, bez postojanja „B“ stuba koji obično stoji izmeću prednjeg i zadnjeg para vrata.\nIznstrument tablom ispred vozačkog sedišta, iza upravljača dominira zakrivljeni OLED (Organic light-emitting diodes) displej koji prikazuje pet različitih instrumenata, takođe ispred suvozačkog sedišta nalazi se izdužen displej u obliku pravougaonika koji se prostire celom dužinom instrument table. Automobil koristi kamere i senzore da prati pokrete vozačevih očiju i ruku i na osnovu toga prilagođava kontrole shodno vozačevom ponašanju. Koliko god ovo zvučalo nestvarno tu nije kraj, ima još , Porsche tvrdi da ova tehnologija može emitovati 3D holograme sa kojima će putnici moći upravljati nekim od sistema u kabini automobila.\nKao što smo već decenijama navikli automobili koji nose znak u obliku štita na kome se nalazi crni propeti konjić uvek raspolažu vrhunskim performansama (bilo da oni dolaze iz Maranela ili u ovom slučaju iz Štutgarta), tako je i ovaj put, Mission E Concept je zaista impresivan automobil i po pitanju performansi.\nPogonski sklop Mission E Concepta čine dva elektro motora (permanent magnet synchronous motors-PMSM), koji ujedno služe kao generatori, odnosno automobil ima mogućnost rekuperacije električne energije prilikom kočenja. Radi boljeg rasporeda mase i nižeg centra gravitacije u podu automobila su smeštene litijum-jonske baterije poslednje generacije, koje imaju sposobnost brzog punjenja. Autonomija vozila iznosi 500 km po jednom punjenju ali u roku od 15 minuta uz pomoć “Porsche Turbo Charginig” sistema brzog punjenja automobil će biti spreman da pređe novu distancu dužine 400 km.\nAutonomija vozila iznosi 500 km po jednom punjenju ali u roku od 15 minuta uz pomoć “Porsche Turbo Charginig” sistema brzog punjenja automobil će biti spreman da pređe novu distancu dužine 400 km\nRaspored motora je logičan, jedan pokreće zadnju osovin drugi pokreće prednju, što znači da je pogon permanentan na sva četiri točka, dok brigu oko raspodele obrtnog momenta vodi “Porsche Torque Vectoring” sistem, koji automatski prenosi snagu na svaki točak posebno. Upravljački sistem je takođe na sva četiri točka, što vožnju čini još sportskijom i omogućuje vozaču da preciznije postavi automobil u željenom pravcu.\nZajedno ova dva motora proizvode preko 600 “električnih konjića” što je sasvim dovoljno za sumanute performanse za jedan četvorosed, koje su na nivou jednog ozbiljnog modernog superautomobila. Ubrzanje iz mirovanja do 100 km/h traje nešto manje od 3,5 sekunde, a da bi postigao brzinu od 200 km/h Porsche Mission E potrošiće skoro 12 sekundi. Prema Porscheovim tvrdnjama njihov električni “vesnik” budućnosti trebao bi da prevali krug na “Zelenom Paklu” za ispod 8 minuta.\nUbrzanje iz mirovanja do 100 km/h traje nešto manje od 3,5 sekunde, a da bi postigao brzinu od 200 km/h Porsche Mission E potrošiće skoro 12 sekundi\nTreba pomenuti još jednu zanimljilvu stvar koja svakom posmatraču upada u oči, a to su ogromni dvodelni točkovi sa sedam duplih kraka i centralnim zavrtnjem od 21” napred i 22“ pozadi, koji su napravljeni od karbona i specijalno dizajnirani kako bi što efikasnije odvlačili višak toplote prilikom dugih i oštrih kočenja.\nNa kraju možemo zaključiti da je ovo jedan fenomenalan koncept, koji donosi dosta novina ali i unapređenih tehnologija, definitvno zaslužuje šansu da postane serijski model i da u budućnosti krasi ulice svojim prisustvom.\nJedino što zameramo ovom automobilu što nikad neće biti u stanju da govori tradicionalnim Porscheovim jezikom, a to je grmljavina koju proizvode motori sa unutrašnjim sagorevanjem, odnosno nikada neće moći da priušti svom vlasniku muziku za uši i dušu koju proizvode bokseri sa šest cilindara, zbog kojih je Porsche nadaleko čuven.\nSlike i video: Porsche\na ruzne njuske\nvise nema prepoznatljive farove. poceli su i oni mnogo da se glupiraju....


Najkorišćenija flota Toyota Mirai na svetu - AutoExclusive - Auto vesti, Novi, Luksuzni, Polovni automobili...\n„Električna vozila s gorivnim ćelijama, kao što je Toyota Mirai, postala su važan stub za nas zahvaljujući svojoj pouzdanosti. Omogućili su pružanje udobnih vožnji bezbrojnim putnicima, ispuštajući u okolinu samo vodenu paru“ - ističe Jan Hofmann, COO i suosnivač CleverShuttlea.\n„Iskustvo stečeno sa pređenih pet miliona kilometara govori nam da su vozila s gorivnim ćelijama već sada savršeno pogodna za svakodnevnu upotrebu“ - kaže Ferry M.M. Franz, direktor Toyota Motor Europe u Berlinu, i naglašava: „Nismo imali nikakvih tehničkih kvarova, a nesmanjene performanse gorivnih ćelija, s pređenih do 180.000 kilometara po vozilu do sada, demonstriraju zrelost i trajnost Toyotinog sistema gorivnih ćelija“.\nKako da odšrafite gumu koja je "zapekla"\nKoliko puta vam se desilo da nikako ne možete da skinete točak koji se probušio...


Filmski vikend u Centru za kulturu u Kotlujevcu | TIMOK PRESS\nNaslovna Kultura Filmski vikend u Centru za kulturu u Kotlujevcu\nU subotu od 18.00 i od 20.00 sati je projekcija filma „Sluga“ sa Milošem Bikovićem u glavnoj ulozi. Ovaj film biće prikazan i u nedelju od 20.00 sati.\nU subotu i nedelju od 16.00 sati biće prikazan film za decu „Patrolne šape“.\nTermin od 18.00 u nedelju rezevisan je za film „Dulitl“.\nKarte po ceni od 250 dinara mogu se kupiti na blagajni pozorišta danas do 15.00 sati.\nU subotu i nedelju karte se prodaju na blagajni Centra za kulturu u Kotlujevcu od 15.00 sati.\nPrethodni tekstZaječarka Iva Maletić osvojila bronzanu medalju na atletskom mitingu u Sloveniji\nSledeći tekstSvetosavska akademija u zaječarskom pozorištu


Delegati iz Republike Srpske neće doći na Skupštinu RSBiH? - sport1.ba\n18.07.2018 u 13:51\nSkupština Rukometnog saveza Bosne i Hercegovine trebala se održati u subotu 21. jula i to u Istočnom Sarajevu\nPrvi smo najavili skupštinu, a prema posljednjim informacijama, do kojih je došlo Oslobođenje, od selidbe krovne kuće bh. rukometa u Republiku Srpsku, a i od sam skupštine neće biti ništa. Rad u RSBiH prethodnih godina svakako je pod istragom, tako da je jasno da će agonija trajati još drugo.\nRukometni savez Republike Srpske dobio je novo rukovodstvo, na čelu sa Marinkom Umičevićem, a upravo to rukovodstvo zatražilo je sastanak svih komponenti u RSBiH, kako bi se našlo zajedničko rješenje za prevazilaženje problema.\n- Smatramo da Vanredna skupština nije zakazana na statutaran način:\n1. UO RSBIH nije imao kvorum prilikom donošenja odluke o zakazivanju Vanredne skupštine\n2. RS RS su predstavljala lica koja nemaju legitimitet za predstavljanje\n3. Skupštinu i njen dnevni red nisu pripremili predsjednik i dva potpredsjednika Skupštine RS BIH u saradnji sa predsjednicima RS FBiH i RS RS\nDnevni red i termin održavanja nestatutarno zakazane Vanredne skupštine za predstavnike RS RS apsolutno nije prihvatljiv pa zbog toga tražimo otkazivanje iste.\nRSRS predlaže sastanak predsjednika RSFBIH i RSRS sa predsjednikom UO RSBiH i predsjedništvom Skupštine RSBiH na kojem bi se dogovorili svi detalji sa novim dnevnim redom redovne i izborne skupštine RSBiH, stoji u pismu Upravnog odbora Rukometnog saveza Republike Srpske.\nPrema našim informacijama, iz dobro obaviještenih izvora, predloženi termini sastanka su 21. juli 2018. (Banja Luka) ili 28. juli 2018. (Bugojno), a da skupština bude održana 18. augusta 2018. i to u Doboju.


Apple će moći da locira isključeni ili resetovani iPhone na iOS-u 15 - RTV Doboj\nČini se da sa iOS 15 telefon zapravo nije u potpunosti “isključen”, ostaje u stanju slabog napajanja (low power state) i ponaša se kao AirTag, omogućavajući bilo kom iOS uređaju u blizini da pokupi Bluetooth signal i pošalje nazad svoju lokaciju.\nTo takođe znači da ako se vaš iPhone tokom dana isprazni, i dalje ćete imati priliku da pronađete njegovu lokaciju još nekoliko sati. U stvari, Apple kaže da će praćenje lokacije nastaviti da funkcioniše i pošto se telefon vrati na fabrička podešavanja sa omogućenim zaključavanjem. Apple obavještava korisnike o ovom novom ponašanju dijalogom upozorenja kada se novoobnovljeni iOS 15 iPhone prvi put isprazni.\nZanimljivo je da se dijalog upozorenja odnosi na ovu funkciju radi lakšeg pronalaska ukradenih uređaja. Apple se obično nije zalagao za korišćenje funkcija Find My network u borbi protiv krađe. Ako želite da se vaš iPhone stvarno isključi, možete da promijenite ponašanje u podešavanjima i u potpunosti onemogućite taj režim.\nVlada Srpske o izmjenama Zakona o tržištu hartija od vrijednosti


Roman o ugarskoj kraljici srpskog porekla - Nedelja - Dnevni list Danas\nPočetna » Nedelja » Roman o ugarskoj kraljici srpskog porekla\nRoman o ugarskoj kraljici srpskog porekla\nNovi istorijski roman pisca iz Čikaga Nikole Moravčevića „Ilona Strašna“ objavljen je nedavno u izdanju „Arhipelaga“.\n0Piše: K. A. D. 15. septembra 2018. 07.42\nOvim romanom autor se vraća u još dublju srpsku istoriju, u epohu pre Nemanjića, na sam početak XII veka. Reč je o jednom nedovoljno osvetljenom delu srpske, mađarske i evropske istorije iz prve polovine XII veka.\nZajedno sa Jelenom, u Ugarsku dolazi i njen brat Beloš Vukanović, koji ubrzo postaje veliki palatin ugarskog kraljevstva, što je posle kraljevske druga po značaju titula u Ugarskoj tog doba, i komandant ugarske vojske, dok mu kao palatinu pripada i uloga hrvatskog bana. Jelena i Beloš su dvadesetak godina vladali Ugarskom, upravljajući ovom značajnom zemljom i dolazeći u sukobe sa najmoćnijim evropskim vladarskim porodicama tog doba. Ćerka srpskog župana Uroša I, koji je Raškom vladao pre Nemanjića, prozvana je Ilonom Strašnom zbog događaja u kojima je kaznila zaverenike protiv svog muža i naredila seču gotovo 70 najviših ugarskih plemića.\nIlona Strašna bila je tema čitavog niza umetničkih dela u mađarskoj tradiciji, pre svega u likovnoj umetnosti starijih epoha, dok je u srpskoj istoriografiji i pogotovo u književnosti ona gotovo nepoznata. Moravčević roman izvodi na scenu upečatljive i snažne istorijske događaje i aktere, predstavlja šekspirovske drame zločina, osvete i kazne, naglašava strasti vladara koje umeju da budu pogubne za njihove podanike, ali i za njih same.\nProšle godine u izdanju „Arhipelaga“ objavljena je i piščeva istorijska studija „Srpske vlastelinke“ u kojoj se bavi sudbinom i državničkom ulogom šest znamenitih Srpkinja s kraja XIV i početka XV veka. Moravčević će posetiti Beograd i Srbiju polovinom oktobra, kada će se i održati promocija njegovog novog istorijskog romana „Ilona Strašna“.\nO ljudskosti, časti, moralu i plemenitosti


RTS :: Koji su planovi nemačkih investitora u Srbiji\nEkonomija Koji su planovi nemačkih investitora u Srbiji\nKoji su planovi nemačkih investitora u Srbiji\nponedeljak, 13. nov 2017, 08:00 -> 09:33\nPredsednik Nemačko-srpske privredne komore Ronald Zeliger rekao je za RTS da ima investitora koji se spremaju da dođu u Srbiju, ali su najvažniji oni koji već rade ovde. Preduzeća "Aksel", Bajer", "Hemofarm" i "Leoni" ulažu puno, istakao je Zeliger.\nNarodna banka Srbije je za ovu godinu procenila da će ukupne strane investicije biti milijardu i po evra. Tu prognozu promenila je dva puta - i to na više - najpre na milijardu i 700 miliona evra i prema poslednjoj izjavi guvernerke - na dve milijarde evra. Jedni od najvećih investitora u Srbiji su nemačke kompanije.\nU Srbiji ukupno posluje oko 400 nemačkih kompanija, sa ulaganjima od oko milijarde evra i zapošljavaju 30.000 radnika. Radi bolje organizacije i lakšeg poslovanja one su udružene u Nemačko-srpskoj privrednoj komori, koja svake godine radi istraživanje o tome koliko su nemački investitori zainteresovani za ulaganja u Srbiju, šta je urađeno dobro, šta još treba da se popravi, a ove godine su prvi put uradili i istraživanje kako ih vide građani Srbije.\nGostujući u Dnevniku RTS-a, predsednik Nemačko-srpske privredne komore Ronald Zeliger rekao je da su nemačka preduzeća u Srbiji bila prva koja su investirala.\n"Mi smo verovatno najprisutniji ali želimo da znamo kako nas cene i šta možemo da uradimo da budemo još bolji", rekao je Zeliger.\nPrema njegovim rečima, istraživanje je iznenađujuće i sigurno će uvesti brojne promene da bismo poslušali to kako nas vide građani Srbije.\nKaže da smatraju da su najdominantniji investitori. "Međutim, postoji borba za dobre radnike i anketa je pokazala da je ohrabrujuće da možemo da nabavimo te dobre radnike i da budemo još bolji", rekaom je Zeliger.\nPrema njegovim rečima, Nemačka uvek puno ulaže, a sadašnja preduzeća "Aksel", "Bajer", "Hemofarm", "Leoni" koja već rade ulažu puno, ali ima i novih investicija koji stižu, to zavisi od ljudi sa kojima se radi ali i od okruženja.\n"Radili smo veliko istraživanje o ekološkim faktorima u Srbiji, vladavina prava je bitna, jačanje i racionalizacija administracije su dve prepreke ali siguran sam da se na tome radi. Neadvna usluga koju je Vlada najavila da će Srbija biti još otvorenija za investicije - to je sve od pomoći", istakao je Zeliger.\nGovoreći o tome koja je oblast najazanimljivija za ulaganje u Srbiji, Zeliger kaže da to u velikoj meri odražava ono što se dešava u Nemačkoj.\n"Nemačka je jaka u automobilskoj industriji, imamo preduzeća koja se bave proizvodnjom automobila, kompomnenata, delova za automobile, puno je preduzeća u metalurškoj industriji", kaže Zeliger.\nTreba akcenat staviti na edukaciju da bismo privukli kompanije koje bi došle, smatra Zeliger.\nKako kaže, ima investitora koji se spremaju da dođu u Srbiju, ali su najvažniji oni koji su ovde i da je njima dobro.\n"Radimo na otvaranju novih radnih mesta i to je najbolji ambasador snage Srbije prema spoljašnjem svetu", kaže Zeliger.\nGovoreći o Zakonu o dulanom obrazovanju, Zeliger ističe da sada treba napraviti kurseve za edukaciju mladih i od toga možemo da očekujemo dobre edukovane ljude koji znaju kako da rade na mašinama a to su dragocene potrebe preduzeća koja dolaze u Srbiju.\n"Postoji manjak visokoobrazovanih radnih ljudi. Mi želimo da pružimo dobre uslove za rad, jednom kada ljudi krenu na te kruseve oni postaju atraktivni za tržište rada. Ja sam prošao dualno obrazovanje", zaključio je Zeliger i dodao da mu je zadovoljstvo da vodi "Hemofarm" u Srbiji.\n(ponedeljak, 13. nov 2017, 10:43)\nDajte uskostrucne Kurseve, prosvetni sistem je kriv\nSrbija je prosvetarska drzava koja uci decu nasiroko, a nikako ne usko specijalizovano.Od Suvarevog nesrecnog zajednicko-usmerenog obrazovanja sve ide nizbrdo.Deci treba praksa i dzeparac sa te prakse, tri dana radi a dva dana uci ili obratno za 3 do 4 godine pa na posao...samo jedna do dve gimnazije za ceo Beograd,ostale preorjentisati na strucna zanimanja i kurseve.\n1 Ipard program, povoljnije do opreme\n2 Zakon o naknadama, uvodi red u namete\n3 Nastavljeni radovi na Koridoru 11 uprkos snegu\n4 Sve spremno za preuzimanje RTB-a, prioritet novi rudnici\n5 "Standard end Purs" potvrdio ocenu kreditnog rejtinga Srbije\n-2° C -5° C -3° C -2° C -5° C -6° C\nmigranti Igor KFOR= NATO KiM Baksis


BiH nastavlja jačanje kapaciteta sigurnosnih agencija u borbi brotiv cyber kriminala - RTV SLON\nBosna i Hercegovina nastavlja jačanje kapaciteta sigurnosnih agencija u borbi brotiv cyber kriminala, te unaprjeđenje zakonodavstva u ovoj oblasti u skladu sa standardima Evropske unije. To su ujedno i ciljevi projekta “EU za borbu protiv cyber kriminala“ čiji rezultati i aktivnosti su predstavljeni danas u Sarajevu, saopćeno je iz Ministarstva sigurnosti BiH.\nPodržana daljnja provedba specijaliziranih radionica, na kojima će austrijski i hrvatski eksperti sa predstavnicima Ministarstva sigurnosti BiH, Državne agencije za istrage i zaštitu, Granične policije BiH, Agencije za forenzička ispitivanja i vještačenja, Agencije za policijsku podršku, MUP-a Republike Srpske, MUP-a FBiH, kantonalnih MUP-ova i Policije Brčko distrikta BiH razmjenjivati najnovija znanja i vještine.\nNaglasak je stavljen na jačanje kapaciteta na regionalnom nivou u oba entiteta i Brčko distriktu, sa namjerom osnivanja više specijaliziranih jednica za borbu protiv cyber kriminala. Istaknuta je važnost da eksperti iz Bosne i Hercegovine razvijaju dodatna znanja o organizaciji i načinima rada kroz neposredan uvid u državama članicama.\nOdrživost rezultata projekta je osigurana treningom budućih trenera, koji će nastaviti treninge u svojim jedinicama. Podržan je daljnji rad na nacrtima sedam smjernica za efikasniji rad službenika koji rade na poslovima borbe protiv cyber kriminala, a u skladu sa Konvencijom o cyber kriminalu i najboljim europskim standardima. Nakon usvajanja, smjernicama će se poboljšati efikasnost u prevenciji, pripremljenost agencija za provođenje zakona te će se poboljšati unutrašnja i međunarodna saradnja u borbi protiv cyber kriminala.\nNa otvaranju skupa obratili su se zamjenik ministra sigurnosti Bosne i Hercegovine Nedeljko Jović, ambasadorica Republike Austrije Ulrike Hartmann, ambasador Republike Hrvatske Ivan Sabolić, šef Odjela za vladavinu prava u Uredu specijalnog predstavnika Evropske unije u Bosni i Hercegovini Alfredo Strippoli, pomoćnik ministra sigurnosti BiH i rukovoditelj projekta u ime BiH Mladen Mrkaja i rukovoditelj projekta u ime država članica EU Michael Promberger, navodi se u saopćenju.\nPrethodni članakNa području Srebrenika izvršeno 40 inspekcijskih nadzora\nSljedeći ČlanakPrihodi od indirektnih poreza u prvih pet mjeseci 2022. godine iznosili su 3 milijarde i 833 miliona KM


YEP: Konstruktivni civilni angažman u rješavanju nezaposlenosti mladih – STUDOMAT.ba\nOsvoji poklon kurs po svom izboru u Centru za poslovnu...\nPrijavite se na Preduzetnički kamp u Banjaluci\nYEP: Konstruktivni civilni angažman u rješavanju nezaposlenosti mladih\nKlubovi za traženje posla, kao aktivna mjera javnih službi za zapošljavanje jedan su od dokazano efikasnih načina za aktivaciju mladih i njihovo uključivanje u tržište rada.\nKlubovi za traženje posla, kao aktivna mjera javnih službi za zapošljavanje jedan su od dokazano efikasnih načina za aktivaciju mladih i njihovo uključivanje u tržište rada. Dodatnu podršku u njihovom radu pružaju i nevladine organizacije koje kroz YEP program lokalnih inicijativa pružaju dodatne prilike za zaposlenje članovima klubova.\nU četvrtak 09.10.2014. YEP je održao sastanak sa predstavnicima Kluba za traženje posla Banja Luka, udruženja Interfob i udruženja Perpetuum Mobile.\nNaime, u saradnji sa NVO Perpetuum Mobile iz Banja Luke, YEP će organizovati prezentacije i radionice u svim Klubovima u RS-u sa ciljem predstavljanja podsticaji u poljoprivredi za mlade do 40 godine koje pruža Vlada RS. Prva prezentacija podsticaja će se organizovati 16.10.2014.godine u Derventi, nakon čega će uslijediti prezentacije u Tesliću, Gradšci, Banja Luci, Srpcu, Doboju, Modriči, Novom Gradu, Zvorniku, Rudom i Nevesinju. Cilj prezentacija je da se mladim članovima klubova za traženje posla na transparentan način predstave načini i kriteriji apliciranja i dobivanja podsticaja u poljoprivredi u RS.\nU sklopu YEP lokalnih inicijativa se izdvaja i projekat “Lakše do posla u drvnom i metalskom sektoru u BiH” kojeg udruženje Interfob implementira u Banja Luci, Modriči i Novom Gradu. Na sastanku su se razmjenila iskustva u realizaciji dosadašnjih aktivnosti. Mladi iz Banja Luke su se prijavili za obuku koja ima visoku tržišnu vrijednost, iako vrijedi napomenuti da su Klub i Interfob u ovom procesu poslužili kao savjetodavno tijelo te su u cijelom procesu morali uložiti značajne napore za motivisanje nezaposlene mladih da je obuka korisna i da ih vodi do zaposlenja. Projektom je predviđen određen broj direktnih zaposlenja ali i za sve druge mlade koji prođu obuku značajno se povećava vjerovatnoća zaposlenja, naročito za visoko deficitarna zanimanja kao što je CNC operater.\nJedan od projektnih rezultata je i uticaj na broj zainteresovanih za Klub u Banja Luci koji je postignut, a time se otvaraju i vrata za buduću saradnju između Klubova i drugih aktera koji mogu uticati na povećanje konkurentnosti mladih. Svi učesnici sastanka su izrazili zadovoljstvo postignutim nivoom saradnje te nadu da će se ova saradnja nastaviti i u narednom periodu.


TotalCar.rs » Kako da pravilno koristite navigacioni uređaj\nnavigacija, novo, Saveti\nSistemi satelitske navigacije su postali potreba vozača današnjice ali mnogi, izgleda, ne koriste ovog “saputnika” na pravilan ili bezbedan način. Prema poslednjim simulacijama korišćenja koji su obavljeni u evropskim zemljama, podešavanje navigacije predstavlja ozbiljan negativni uticaj na kvalitet vožnje.\nProgramirajte vaše putovanje u uređaju pre nego što krenete. Traženje po sistemu kako bi se promenila destinacija, tokom vožnje može da bude veoma opasno. Ako je neophodno da promenite destinaciju ili adresu, najbolje je da to učinite kad se zaustavite na odgovorajućem mestu.\nUpoznajte se sa načinom rada sistema koji koristite. Biće veoma korisno ako ste u mogućnosti da utišate ili pojačate zvuk glasovn komande bez spuštanja pogleda ka uređaju. Dodaci u sistemu kao što su upozoravanje na radove ili gužve u saobraćaju mogu da budu veoma korisni tokom putovanja, pa naučite da ih lako aktivirate pre nego što krenete na put.\nBilo da kupujete nezavisan uređaj ili trebate da koristite navigaciju ugrađenu u automobilu, zatražite od prodavca da vam demonstrira upotrebu u aktiviranje dodataka. Može da bude veoma frustrirajuće ako pokušavate da sistem “naučite” da radi po vašem…\nAko koristite navigaciju u telefonu, proverite da li je uređaj dobro pričvršćen pre nego što krenete, kao i da li ste već uneli željene destinacije. Potrudite se da vam se uređaj ne aktivira kao telefon u ključnom trenutku, kod nekog veoma važnog skretanja…\nNe privlačite lopove! Ne zaboravite, ukoliko imate nezavisan uređaj, da ga uklonite sa vetrobranskog stakla. Ako planirate da ga odložite u pregradu ispred suvozača, obrišite sa stakla kružne tragove vakuuma, koji su odličan trag za kradljivce.\nZa kraj, ne zaboravite: nikad nemojte u potpunosti da se oslonite na “komande” glasa iz navigacionog sistema i slepo slušate direktive. Navigacija je tu da vam bude najpouzdaniji asistent, a vi ste ti koji bi u svakom trenutku trebalo da se orijentišete prateći saobraćajne znake i ostale putokaze…\nBMW i3 i i8 neće doživeti naredne generacije?\nToyota u Tokiju predstavlja novi FCV Plus koncept\nFerrari F12 Speciale – 760 konja i 200 kg manje?


RTCG - Radio Televizija Crne Gore - Nacionalni javni servis :: Košarka :: Kuzmić van životne opasnosti\n21. 07. 2019. 15:08 >> 15:08 0\nKOMUNICIRA SA PORODICOM\nKošarkaški klub Crvena zvezda saopštio je danas da je njen igrač Ognjen Kuzmić van životne opasnosti, da komunicira sa porodicom i da će biti premješten na odjeljenje intenzivne njege Urgentnog centra.\n"Naš košarkaš Ognjen Kuzmić osjeća se znatno bolje i u ponjedeljak će biti premješten iz šok sobe Urgentnog centra na odjeljenje intenzivne nege. Kuzmić je od petka u potpuno svjesnom stanju, komunicira sa članovima svoje porodice i ljekarima koji su zaduženi za njegov oporavak i kojima KK Crvena zvezda još jednom iskazuje ogromnu zahvalnost na svemu što čine kako bi se Ognjen što prije u potpunosti oporavio", navodi se na sajtu kluba.\nKuzmić je teško povrijeđen prije sedam dana u saobraćajnoj nesreći na magistralnom putu Banjaluka-Prijedor.\n"Prema procjenama ljekarskog tima, Ognjen je sada potpuno van životne opasnosti, nema negativnih promjena, niti bilo kakvih komplikacija i pogoršanja sa povredama glave i grudnog koša. Operacijom su potpuno sanirane teške povrede gornje vilice, a već tokom dana Kuzmić bi mogao i prvi put potpuno da se pridigne iz kreveta i stane na noge, što je izuzetan pomak", piše u saopštenju.\nU Zvezdi su izrazli zadovoljstvo informacijama dobijenih od ljekara iz Banjaluke, gdje se oporvalja Bogdan Ilić, koji je bio u automobilu sa Kuzmićem u trenutku nesreće. Ilić se probudio iz kome i oporavlja se u Banjaluci.\nZvezda će nastaviti da obavještava javnost o toku oporavka svog igrača.


Snažan rast uvoza u ovoj godini: Da li u BiH rastu investicije? | Poslovnisvijet\nIako Agencija za statistiku BiH još nije objavila BDP za prvi kvartal ove godine, neki podaci sugerišu da je ekonomski rast iz prethodnih kvartala nastavljen i na početku ove godine. Direkcija za ekonomsko planiranje navodi u svojoj analizi za prvi kvartal 2018. da povećanje uvoza kapitalnih dobara od više od 15%, porast kredita nefinansijskim preduzećima od 7,6%, te povećanje proizvodnje i uvoza građevinskog materijala ukazuju na moguće povećanje investicija.\n“Gledajući unaprijed, privatna potrošnja zadržat će svoju robusnu snagu, uz potporu povećanja plaća, poboljšanje uvjeta tržišta rada, stabilnih priljeva novčanih sredstava, stabilne stope inflacije i jačeg prihoda od turizma”, navela je Erste banka.\nOznake:Agencije za statistikuBDPBIHINVESTICIJAUVOZ\nPrethodna : Top 10 najsigurnijih zemalja na svijetu\nSlijedeća : Dugovi Beča porasli na 6,4 milijarde eura


Austrija usvaja oštre zakone protiv terorizma | EurActiv Serbia\nAustrijski kancelar Sebastijan Kurc, iz konzervativne Austrijske narodne partije (OeVP), rekao je da prema jednom od novih zakona, pojedinci koji budu osuđeni za širenje "političkog islama" mogu da se suoče sa zatvorom koji bi trajao "sve do njihove deradikalizacije".\nKurc je posle sednice vlade 11. novembra rekao da je obaveza nošenja elektronske narukvice "jaka" mera, ali da je takva intervencija vlasti potrebna kako bi se ljudski životi zatitili od pojedinaca koji su "tempirane bombe".\nKancelar je, prema pisanju austrijskih medija, podsetio da u ovom trenutku ima više od 300 takozvanih "stranih džihadista" poreklom iz Austrije, da se polovina njih vratila i da oni sada, poput izvršioca terorističkog napada u Beču, predstavljaju ozbiljnu opasnost za bezbednost u zemlji.\nPrema njegovim rečima, vlada zato insistira na mogućnosti izricanja mere pritvora osuđenim teroristima i posle odslužene zatvorske kazne, da bi se stanovništvo od njih zaštitilo, po potrebi i "doživotno".\nZa meru "preventivnog pritvora" za potencijalne teroriste su i narodnjaci i njihov koalicioni partner Zeleni ocenili da ne protivreči standardima zaštite ljudskih prava.\nMinistarka pravde Alma Zadić rekla je za austrijsku agenciju APA da vlada svakako namerava da tu meru sprovede u skladu sa ljudskim pravima, za šta već postoje primeri u Nemačkoj i Francuskoj.\nAPA je prenela da će prema novim zakonima, od kojih bi prvi već početkom decembra trebalo da se nađu pred poslanicima, verski motivisani politički ekstremizam obuhvaćen pojmom "politički islam", postati novi element krivičnog dela.\nPredviđena su i oštrija pravila za posedovanje i nošenje oružja. Tako će svakom izdavanju oružnog lista ili dozvole za držanje prethoditi obavezna provera datoteka o ekstremizmu koje vodi Savezna uprava za zaštitu ustavnog poretka i suzbijanje terorizma.\nVlada, pored toga, namerava da preispita i eventualno pooštri sankcije za držanje zabranjenog oružja, kao i da uvede doživotnu zabranu posedovanja oružja za osuđene teroriste.\nPaket zakona uvodi mogućnost oduzimanja austrijskog državljanstva osobama osuđenim zbog terorizma i mogućnost oduzimanja vozačke dozvole. Vlada se zalaže i da osobama koje su osuđene zbog nekog terorističkog dela budu u što je moguće većoj meri uskraćene sve državne i socijalne beneficije.\nNove odredbe olakšaće vlastima zatvaranje ekstremističkih udruženja ili kulturnih ustanova za koje se utvrdi da šire terorističku propagandu, a u tu svrhu biće uspostavljen i spisak islamskih verskih učitelja, imama, u Austriji.\nBiće uvedene izmene koje će koncentrisati nadležnosti sudova i tužilaštava za krivična dela terorizma. Sudovi će dobiti i veću ulogu u nadzoru osuđenih, i imaće veći uvid u aktivnost organa za uslovni otpust i ustanova za deradikalizaciju.\nMišljenje tih organa biće merodavno i prilikom donošenja sudske odluke o uslovnom otpustu, a predviđeno je i produženje vremena probacije kod uslovnih kazni.\nVlada je, kako se preneli mediji, u obrazloženju zakona navela da sve planirane mere treba da budu u skladu sa Evropskom konvencijom o ljudskim pravima.\nVicekancelar Verner Kegler, iz partije Zelenih, naglasio je da veliki deo novih mera služi suzbijanju svih vrsta ekstremizma, uključujući i neonacizam.


Poslodavci traže upola manji namet - Vijesti.me\nNA GODIŠNJEM NIVOU VELIKI IZDACI ZA DOPRINOSE\nPoslodavci traže upola manji namet\nUnija poslodavaca zatražila od Vlade da preispita odluku po kojoj poslodavac sa više od 50 zaposlenih plaća poseban doprinos, ako ne zaposli zakonom predviđeni broj osoba s invaliditetom Edit\n1845 pregleda 1 komentar(a)\nPredrag Mitrović (Foto: Arhiva Vijesti)\nMarija Mirjačić 16. jul 2019, 21:28\nUnija poslodavaca (UPCG) zatražila je od Vlade da preispita zakonsko rješenje po kome poslodavac sa više od 50 zaposlenih mora da plati 20 odsto od prosječne mjesečne zarade (512 eura) po osnovu posebnog doprinosa za osobe sa invaliditetom (OSI), ako ne ispunjava zakonsku kvotu za zapošljavanje tih osoba.\nPrema Zakonu o profesionalnoj rehabilitaciji i zapošljavanju OSI, poslodavac sa više od 50 zaposlenih dužan je da zaposli najmanje pet odsto OSI u odnosu na ukupan broj zaposlenih. Ako to ne uradi, plaća doprinos za svaku OSI koju bi morao da zaposli.\nIz UPCG-a traže da se doprinos smanji sa 20 na 10 odsto prosječne mjesečne zarade za pojedine djelatnosti, koje zbog prirode posla ne mogu da zaposle OSI (građevinarstvo, energetika, rudarstvo...).\nVladin Savjet za zaštitu konkurentnosti zadužio je da Ministarstvo rada i socijalnog staranja razmotri inicijativu i pokuša da je usaglasi sa UPCG–om i predstavnicima udruženja OSI. Taj vladin resor pripremio je novi nacrt zakona.\nPoslodavci ukazuju da pojedine firme nemaju uslove za zapošljavanje OSI zbog prirode djelatnosti i da doprinos predstavlja značajan finansijski teret.\nZa “Vijesti” navode primjer građevinske kompanije koja mjesečno plaća više od 20.000 eura po osnovu doprinosa.\n“Visina izdvajanja posebnog doprinosa za zapošljavanje lica sa invaliditetom ide i preko 20 000 eura (kao što je slučaj kod jedne građevinske kompanije u Crnoj Gori) i predstavlja značajan finansijski teret, pri čemu se poslovi i radna mjesta, zbog specifičnosti i vrste djelatnosti koja se obavlja, ne mogu prilagoditi motoričkim, senzornim, mentalnim, fizičkim ili bilo kojoj drugoj smetnji lica sa invaliditetom. Konkretno, građevinska kompanija koja ima 215 zaposlenih, plaća posebni doprinos za profesionalnu rehabilitaciju i zapošljavanje lica sa invaliditetom na godišnjem nivou od 20.220 eura. Slična situacija je i kod agencija koje se bave zaštitom lica i imovine, koje izdvajaju enormna sredstva, a znamo da njihovi zaposleni zbog samog opisa i vrste poslova moraju ispunjavati posebne psiho-fizičke uslove”, istakli su iz UPCG-a kojom rukovodi Predrag Mitrović.\nUPCG je 19. juna dostavila Savjetu za konkurentnost dopis u vezi s Nacrtom zakona o profesionalnoj rehabilitaciji i zapošljavanju lica sa invaliditetom.\n“UPCG je, kao jedan od socijalnih partnera, učestvovala u izradi Nacrta zakona. Pored niza pojedinačnih komentara i sugestija koje smo dostavili Ministarstvu rada za Nacrt pohvalili smo kreatore normi jer je Nacrt sistematičniji, odredbe preciznije i jasnije, te unaprijeđena pojedina rešenja s aspekta uočenih pravnih praznina tokom primjene važećeg zakona više od osam godina. Međutim, i u dopisu upućenom Savjetu za konkurentnost problematizovali smo sadržinu norme u članu 18 stav 2 Nacrta, a koja se odnosi na visinu posebnog doprinosa za zapošljavanje lica sa invaliditetom, a koja nije pretrpjela izmjene u odnosu na važeči tekst. Smatramo da bi procenat od 20 odsto trebalo smanjiti na 10 odsto. Razlozi za to su višestruki.\nPrvi, što je enormni novac iz godine u godinu koji su poslodavci uplaćivali na ime i za račun profesionalne rehabilitacije ostao neiskorišćen”, istakli su iz UPCG–a.\nPoslodavci ukazuju da i sada imamo situaciju da se na nivou godine ubira 10 miliona eura po osnovu tog doprinosa, a bude iskorišćeno šest miliona.\n“S tim što se gro tog novca (tri miliona) odvaja u grant šeme, za koje mi iz Unije nismo sigurni da daje direktne i pozitivne efekte u pogledu aktivnog uključivanja lica sa invaliditetom na tržište rada imajući u vidu iznos koji se opredjeljuje za tu namjenu”kazali su iz UPCG.\nDrugi razlog za smanjenje doprinosa je što postoje preduzeća koja uplaćuju sredstva u iznosima i preko 10.000 eura, a nemaju uslova za zapošljavanje lica sa invaliditetom zbog prirode djelatnosti”.\nDoprinos neće povećati zaposlenost\nIz UPCG–a naglasili su da je cilj posebnog doprinosa koji uplaćuju poslodavci povećanje zaposlenosti OSI i dodatni stimulans da pokrenu sopstveni biznis, ili bilo koji drugi oblik privredne djelatnosti.\n“Međutim, ovakvo zakonsko rješenje neće postići navedene efekte, zbog toga što sa jedne strane predstavlja dodatni finansijski namet za privredu, a sa druge strane ne doprinosi aktivnoj i održivoj zaposlenosti lica sa invaliditetom, a samim tim i punoj socijalnoj uključenosti”.\nIstiču posebno opravdanim da se za pojedine djelatnosti (pored pomenutih – građevinarstvo, energetika i rudarstvo) gdje je, ako ne onemogućeno, a ono sigurno izuzetno ograničeno zapošljavanje OSI, predvidi niža stopa.\n“Ovo iz razloga što se ne mogu sve djelatnosti istovjetno posmatrati zbog samog opisa posla i ravnopravno posmatrati u dijelu propisanog kvotnog sistema da je poslodavac koji ima više od 50 zaposlenih dužan da zaposli najmanje pet odsto lica sa invaliditetom u odnosu na ukupan broj zaposlenih. Samim tim, UPCG predlaže da se i u tom dijelu predvidi izuzetak za pojedine grane i djelatnosti (građevinarstvo, rudarstvo, zaštita lica i imovine, turizam i sl.), odnosno da se za njih predvidi manji procenat po kojem bi se obavezivali da zaposle određeni broj lica sa invaliditetom”.\nSavjet za zaštitu konkurentnosti\nZADUŽENJIMA NIKAD KRAJA


EU nastavlja sa finansijskom podrškom Zapadnom Balkanu | EUME\nNaslovnica Press info Press IPA EU nastavlja sa finansijskom podrškom Zapadnom Balkanu\nEvropska unija je posvećena i spremna da nastavi finansijsku podršku državma Zapadnog Balkana i Turskoj u oblasti vodećih regionalnih inicijativa u skladu sa Strategijom proširenja EU na Zapadni Balkan, glavna je poruka sa koordinacionog sastanka Višekorisničkog programa Ipe u Briselu.\nNa sastanku, koji je održan 8. i 9. novembra 2018. godine, učestvovali su predstavnici država Zapadnog Balkana, Turske i Evropske komisije. U ime Crne Gore sastanku su prisustvovali predstavnici Kancelarije za evropske integracije na čelu sa savjetnikom zamjenice glavnog pregovarača – nacionalne IPA koordinatorke Vučićem Ćetkovićem.\nUčesnici skupa su razgovarali o akcijama koje su predložene za finansiranje u okviru Višekorisničkog programa Ipe za 2019. za koji je EU opredijelila 578 miliona eura, a koje se odnose na vodeće inicijative EU u oblastima vladavine prava, bezbjednosti i migracija, društveno-ekonomskog razvoja, osnaživanja povezanosti, digitalne agende i dobrosusjedskih odnosa.\nZaključeno je da će angažovanje dodatnih sredstava EU na nivou regiona rezultirati većim obimom investicija u infrastrukturu, unapređenjem bezbijedosti i odgovora na organizovani kriminal i korupciju, ali i poboljšanjem stanja u oblastima obrazovanja mladih, zapošljavanja, statistike, sajber bezbijednosti, kulturne saradnje i razvoja privatnog sektora. Evropska komisija će, nakon sprovođenja dodatnih konsultacija, zvanično usvojiti predloženi program sredinom 2019. godine.\nZa Crnu Goru predloženi projekti biće od izuzetnog praktičnog značaja za pregovrački proces i sprovođenje ključnih reformi u procesu pristupanja EU. ,,Finansijska podrška EU reformama koje su tematski zajedničke za sve države korisnice doprinosi unapređenju regionalne saradnje, gdje je Crna Gora prepoznata kao konstruktivan i pouzdan partner EU i država regiona. U tom dijelu, spremnost Crne Gore da doprinese sprovođenju odobrenih regionalnih projekata biće značajan faktor za dalje uspješno sprovođenje programa“, poručio je Ćetković u svom obraćanju.


COVID-19 i planiranje u doba pandemije: Kako kompanije treba da reaguju\n12 min za čitanje 19.03.2020.\nTradicionalno planiranje poslovne održivosti i agilnosti nije dovoljno kao priprema za pandemiju. Pogledajte kako organizacije mogu da poboljšaju svoj odgovor.\nSve veća pretnja koju izaziva virus COVID-19, obično nazivan koronavirus, utiče na privredu i investicije širom sveta. Globalna i međusobno povezana priroda današnjeg poslovnog okruženja predstavlja ozbiljnu pretnju za globalne lance snabdevanja, što može rezultirati značajnim gubicima prihoda i negativno uticati na globalnu ekonomiju.\nUticaj na globalnu ekonomiju može se povećati u zavisnosti od obima geografskog širenja virusa. Međutim, pandemija je već negativno uticala na globalnu ekonomiju u celini.\nOvaj članak predstavlja uvide i preporuke koje uključuju:\nKako planirati i drugačije reagovati na pandemije\nKjučne poruke i naredni koraci za rukovodioce\nKonvencijlani pristupi i zašto nisu pravo rešenje u današnjem okruženju.\nKako se situacija razvija, vidimo kako kompanije preduzimaju promišljene pristupe da zaštite zaposlene i ublaže finansijsku i operativnu izloženost. Na primer, u vreme objavljivanja ovog izveštaja, mnoge multinacionalne kompanije smanjile su proizvodnju pogona i / ili obustavile rad u pogođenim regionima, jer se pozivaju na ograničenja putovanja i obavezno socijalno distanciranje kao i poreporučen rad od kuće. Kompanije i vlade širom sveta i dalje pažljivo prate situaciju.\nIako je sagledanja izloženost sajber rizicima relativno nedavno razmatranje u planiranju otpornosti, kompanije već dugo održavaju različite planove agilnosti kako bi obezbedile kontinuitet poslovanja, oporavak od katastrofa i kriznim menadžementom. Iako su ovi planovi efikasni za niz drugih poslovnih stresova, tokom globalne krize kao što su koronavirus ili drugi pandemski događaji, mogu lako propasti.\nŠtaviše, kompanije obično imaju manje podsticaja za ulaganje u različite mogućnosti upravljanja pandemijom, jer su pandemije događaji manje verovatnoće (poslednja velika pandemija, grip H1N1 ili svinjski grip, dogodio se 2009. godine). I dok su kompanije verovatno osvežile planove otpornosti kao odgovor na pandemiju H1N1, važno je razmotriti razlike u današnjem okruženju.\nNa primer, veća je verovatnoća da će sajber kriminalci izvršiti napad u situaciju u kojoj se centrima centri mahom upravljaja iz pogođenog regiona. S obzirom na veliku ozbiljnost, potencijalni uticaj na ljude i veći zarazni efekat koji ovi događaji mogu predstavljati stalnu održivost poslovanja, kompanije moraju razmisliti o implikacijama na svoje poslovanje i razviti specifične anekse za krizni menadžment u vezi sa pandemijskim pretnjama. Ovi aneksi mogu poslužiti kao ključni mehanizmi pomoću kojih kompanije mogu koordinisati odgovor sa saveznim, državnim i lokalnim vlastima, pored sopstvenog okvira i protokola kriznog menadžmenta.\nZašto tradicionalni planovi agilnosti nisu dovoljni da se reše potresi koje izaziva pandemija.\nPostoje značajne razlike između potresa poslovanja koji su uzrokovani prirodnim, tehnološkim, operativnim ili onim katastrofama koje je izvazvao čovek i onih uzrokovanih pandemijskim događajima. Ove razlike postoje zbog potencijalno povećanog obima, ozbiljnosti i trajanja pandemskih događaja, što zahteva potrebu da organizacije izađu iz okvira tradicionalnih strategija planiranja agilnosti. Kompanije moraju uključiti opcije za pandemijsko planiranje u postojeće aktivnosti upravljanja i održavanja agilnosti kako bi pružili sveobuhvatan odgovor i obezbedili kontinuitet za svoje ključne proizvode i usluge.\nPored toga, kompanije bi trebale razmotriti uspostavljanje politika i postupaka usko vezanih za pandemiju, kada je pitanju komunikacija upućena zaposlenima, uspostavljanja koncepta rada od kuće i kako bi se smanjili potresi po poslovanje. Zbog njihovog trajanja, uticaji na zaposlene u regionima koji apsorbuju dodatni posao mogu biti znatni od početka pandemije pa u trajanju od nekoliko nedelja, kada resursi podizvođača mogu pokazati značajan doprinos za biznis. Skala uticaja o kojoj govorimo može izuzetno varirati, a do danas još uvek nismo videli potpuno globalnu pandemiju koja sakati svaki sisitem, mada to i dalje ostaje mogućnost.\nRazlike između tradicionalnih potresa po poslovanje i špotresa izazvanih pandemijom navedeni su u nastavku:\nDimenzija Potresi poslovanja * Potresi izazvani pandemijom\nObim Lokalizovani: utiču na određenu kompaniju, geografiju, objekat, treću stranu, radnu snagu Sistemski: uticaj na sve, uključujući radnu snagu, kupce, dobavljače, konkurente\nBrzina Obično se saniraju i izoluju brzo nakon utvrđivanja potresa Brzo se širi kao tržišna zaraza kroz geografiju ili čak globalno sa ozbiljnim kaskadnim uticajima\nTrajanje Generalno kraće trajanje potresa; npr., manje od nedelju dana Produženi i dugotrajni; npr., može trajati i do nekoliko meseci\nManjak radne snage Može rzultirati privremenom nestašicom ili premeštanjem radne snage Može rezultirati brzim porastom, značajnim nedostatkom radne snage, npr., većom od polovine radne snage\nEksterna koordinacija Možda će biti potrebna određena koordinacija sa javnim, Vladinim organima za sprovođenje zakona i zdravstvom Zahteva visok stepen koordinacije sa javnim, Vladinim, organima za sprovođenje zakona i zdravstvom i može zahtevati koordinaciju sa više regionalnih nadležnosti\nInfrastrukturna dostupnost Zahteva oslanjanje na dostupnost javne infrastrukture (npr. struje, masovnog prevoza, telekomunikacija, interneta) radi dopune primarnih poslovnih strategija. Može da utiče ili ograniči dostupnost javne infrastrukture jer se povećava razmera i ozbiljnost događaja, posebno jer su istim problemom pogođena i druga preduzeća.\n* Iako neke karakteristike i uticaji poslovnih potresa uzrokovanih prirodnim katastrofama (npr. Uragan, zemljotres, cunami) mogu biti slične onima uzrokovanim pandemijskim događajima, prirodna katastrofa je ograničena na određeno područje/geografiju, dok pandemija može započeti u određenom području/geografiji i brzo se širiti svetom.\nKako planirati i reagovati drugačije na pandemije nasuprot tradicionalnom planiranju agilnosti kompanije.\nPrimenite način razmišljanja gde su ljudi na prvom mestu\nPrvi prioritet organizacije tokom pandemije trebalo bi da bude sigurnost i dobrobit radne snage. Zaposleni se nisu u stanju usredsrediti na radne obaveze kada su im dobrobit i dobrobit porodice ugroženi. Dakle, kritična pitanja koja kompanije moraju da odgovore na početku pandemije jeste da li su njihovi zaposlenici bezbedni, nakon čega sledi pitanje da li su na raspolaganju za obavljanje kritičnih funkcija. Za kompanije je važno da mogu nadgledati situaciju, obezbediti sigurno radno mesto i ponuditi svojim zaposlenima podršku koja im je potrebna.\nPrimeri podrške zaposlenima mogu da uključuju pristup unutrašnjim i spoljnim resursima (npr. Svetska zdravstvena organizacija, Međunarodni SOS, Centri za kontrolu i prevenciju bolesti), usluge (npr. Produženu negu dece i starijih osoba, prevoz za kasne sate) i uvažavanje zaposlenih koji su preuzeli obaveze i za druge oblasti, sve vreme komunicirajući pravovremena ažuriranja radi podizanja svesti i uspostavljanja standarda zdravstvenog paketa za zaposlene, gde je to moguće, pružanje podrške bolesnom osoblju ili onima koji brinu o bolesnim članovima domaćinstva.\nDa bi se omogućila pravovremena dvosmerna komunikacija i praćenje zaposlenih i širile ključne informacije, kompanije moraju da utvrde da su sistemi za obaveštavanje o hitnim slučajevima uspostavljeni i da se rutinski testiraju. Alternativni kanali komunikacije, poput društvenih medija, mogu se koristiti, posebno ako je kapacitet telekomunikacione mreže preopterećen. Pored toga, kompanije bi trebalo da pruže obuku u vezi sa potencijalnim izbijanjem pandemije kako bi poboljšale spremnost zaposlenih i ublažile bilo kakve zabrinutosti po ovom pitanju.\nPlan geografske segmentacije funkcija i aktivnosti\nPandemija može imati teške posledice u ugroženim oblastima i zemljopisima, čineći ih nedostupnim na duže vreme. Kao sastavni deo analize uticaja na poslovanje, kompanije identifikuju lanac aktivnosti i funkcija, zajedno sa međuzavisnostima (npr. zaposleni, procesi, tehnologija, podaci, objekti, treće strane) i srodnim uticajima radi informisanja o potencijalnim strategijama ublažavanja uticaja pandemije po poslovanje.\nIz perspektive planiranja aktivnosti usled izbijanja pandemije, kompanije bi trebale više da paze na geografsku koncentraciju ovih kritičnih aktivnosti i funkcija i kako ih segmentirati radi prenosa rada na alternativne lokacije. Kao razborito upravljanje rizikom i u meri u kojoj je to moguće, kompanije bi trebale nastojati da diverzifikuju bazu dobavljača, kupce i pružaoce usluga trećih strana po svim geografskim zonama kako bi izbegle pojedinačne tačke zastoja i povećanu izloženost zbog regionalnih zastoja i geopolitičkih događaja.\nUložite u tehnologiju i infrastrukturu za podršku rada na daljinu i mogućnosti virtuelne saradnje\nPandemija zahteva da zaposleni ostanu kod kuće kako bi ograničili izloženost i sprečili ili usporili širenje bolesti, zahtevajući aktiviranje koncepta rada na daljinu. Za razliku od povremeno događaja izazvanog vremenskom neprilikom, koji bi neke zaposlene mogao navesti da rade na daljinu, pandemija može dovesti do potpunog gašenja čitavog objekta u nekom području, što prisiljava veliki broj zaposlenih na rad na daljinu tokom dužeg perioda. To zauzvrat može rezultirati težim prometom od uobičajenog na mrežama udaljenog povezivanja /remote connectivity networks, što uzrokuje probleme sa pristupnim kapacitetom i učitavanjem.\nKompanije bi trebalo da ulažu u alate koji bi omogućili zaposlenima da rade na daljinu i virtuelno sarađuju, kao i da procenjuju trenutnu širinu pojasa pokrivenosti kako bi podržali rad na daljinu, vrše periodično testiranje mrežnog opterećenja i identifikuju rešenja za ključne zadatke koji se ne mogu izvršiti od kuće. Važno je napomenuti da iako je daljinski rad održiva opcija za uslužni sektor, on ne funkcioniše dobro kada je u pitanju proizvodnja, što dovodi do toga da postoji kritičnim uticaj na lance snabdevanja proizvodima.\nUzmite u obzir sistemsku prirodu pandemija prilikom dizajniranja strategija odgovora\nKompanije moraju da preispitaju i prošire granice za tradicionalne planove agilnosti poslovanja kada su pod uticajem pandemija. Tokom pandemije, neke od standardnih strategija, kao što su premeštanje rada na alternativne lokacije, preseljenje radne snage i povećanje osoblja, možda neće biti održive opcije, jer osoblje i alternativne lokacije mogu biti pod podjednakim uticajem.\nPored toga, degradacija ili ograničena dostupnost osnovne infrastrukture kao što su masovni transport, telekomunikacije i internet mogu predstavljati dodatne izazove aktiviranju planova i strategija. Kompanije moraju pažljivo da osmisle različite strategije; na primer, međuzavisni ugovori za podugovaranje radova kako bi lanci snabdevanja prevazišli ove barijer, a posebno planiranje u vezi sa segmentima velikih manualnih intervencija i rizika visoke koncentracije, uključujući pojedinačne tačke neuspeha.\nKompanije treba da ispitaju da li su ugovori između pridruženih država uređeni tako da se smanji neizvesnost uslova, stopa, plaćanja i regulatornih zahteva; sporazumi o razmeni podataka se rešavaju u okviru ugovora (npr., Opšti propisi o zaštiti podataka); i, kako se zahteva u reguliranim industrijama, postoje odgovarajuće dozvole za obavljanje dodatnih poslova. Nadalje, trebalo bi razmotriti zavisnosti u okvoru poslovne piramide. Na primer, ako su izvođači koncentrisani u regionu u kojem je pogođen pandemijom, treba se pozabaviti mogućnostima da se ovakvi zaposleni angažuju/mobilišu sa drugih lokacija.\nProcenite u kojoj meri se oslanjate na treća lica\nKompanije su danas povećale međusobnu povezanost sa trećim licima, kao što su spoljni dobavljači, pružaoci usluga u okviru oblaka, procesori podataka, agregatori, procesori plaćanja i dobavljači za isporuku proizvoda i usluga. Ova treća lica su takođe podložna pandemijskim događajima. Kompanije moraju razviti temeljno razumevanje svojih kritičnih trećih, četvrtih i petih strana, kao i svojih programa agilnosti, i razviti alternativne planove, na primer strategije resursa ili zamenljivost, ako je sposobnost trećeg lica da obavlja ključne usluge smanjena.\nKompanije takođe treba da preispitaju usklađivanje između svojih alternativnih planova i plana koji imaju njihova treća lica. Nasuprot tome, kompanije bi takođe trebale da identifikuju slučajeve u kojima mogu postojati mogućnosti da se oslanjaju na određena treća lica kada su u pitanju geografski raspodeljene operacije kako bi se pomoglo u kritičnim aktivnostima koje se obavljaju interno. Međutim, prilikom planiranja takvih alternativa koje ukčjučuju usku saradnju sa trećim licima, kompanije moraju shvatiti da njihovi saradnici i konkurenti mogu potražiti iste treće strane za pomoć tokom uticaja pandemije na tržište, što dovodi do rizika preklapanja.\nKompanije moraju proceniti kapacitet i međupovezanost sa trećim stranama uzimajući u obzir ove tržišne zavisnosti i, gde je to moguće, istražiti mogućnosti ugrađivanja ugovornih klauzula koje omogućavaju kompanijama da dobiju prednost nad proizvodima i uslugama u odnosu na svoje konkurente.\nPovezati se sa kupcima\nKao što je primećeno tokom uticaja koje imaju prirodne katastrofe, kupci uglavnom pokazuju mnogo više empatije čak i kada dođe do degradacije ili diskontinuiteta kod određenih proizvoda i usluga tokom trajanja katastrofe, ukoliko su oni van kontrole kompanije i koji uključuju probleme životne sigurnosti, nego što su prema onima za koje se smatra da su sprečivi (npr. velike propuste u sistemu). Međutim, oni očekuju transparentnost i blagovremena obaveštavanja.\nKompanije moraju nastaviti sa komunikacijom sa kupcima preko više kanala, naglasiti da su im interesi kupca prioritet i pružiti informacije kako bi ublažili njihovu zabrinutost. Kupci mogu imati određena pitanja u vezi sa lancem snabdevanja preduzeća, posebno ako se resursi nalaze u ugroženim oblastima, a takođe mogu imati i pitanja o tome kako ti resursi mogu predstavljati potencijalne rizike za njih zbog buduće upotrebe proizvoda i usluga kompanije.\nJasno postavljen dokument sa često postavljanim pitanjima, objavljen i distribuiran na više kanala, uključujući zvaničnu web stranicu kompanije i društvene medije, može se pokazati korisnim alatom za proaktivno rešavanje zabrinutosti koje korisnici imaju. Pored toga, kompanije mogu razmotriti kontakt sa pogođenim kupcima/klijentima da se provere da li su bezbedni i tamo gde je primenjivo ponude pomoć.\nRazviti čvrstu strategiju komunikacije (uključujući društvene medije)\nEfikasne komunikacije tokom bilo koje krize su ključne za održavanje poverenja klijenata, podizanje morala i poverenja zaposlenih i očuvanje stabilnosti na tržištu. Dok kompanije imaju komunikacionu strategiju i određene ljude zadužene za interakciju sa internim i eksternim zainteresovanim stranama, često je poruka neskladna i nije pravovremena. Za kompanije koje imaju i maloprodajne i korporativne kupce, konzistentno slanje poruka je ključno. Svi se kanali moraju uvezati (npr. društveni mediji, centri za pozive korisnika, saopštenja za medije).\nUz to, događaji poput pandemije mogu otvoriti još jedan nivo složenosti zbog cirkulacije lažnih vesti i narativa na društvenim medijima. Da bi obezbedile kohezivno i blagovremeno komuniciranje preduzeća, kompanije moraju da uspostave čvrstu komunikacionu strategiju koja jasno predviđa proces i protokole za komuniciranje sa čitavimom lepezom zainteresovanih strana (npr. Kupci, druge ugovorne strane, regulatorno telo, zaposleni, treća lica, vlade, mediji, zdravstveni zvaničnici) uključujući bilo kakva pravna pitanja.\nZa visoko regulisane industrije kao što je finansijski sektor, zdravstvo i energetika i komunalne usluge, kompanije bi trebalo da odredi i usaglase se sa važećim saveznim, državnim i lokalnim zahtevima za izveštavanje (npr. Otkrivanje materijalnih rizika i uticaja), i da uspostave postupak za obaveštavanje i aktivno sarađivati sa regulatorima u raznim jurisdikcijama. Nadalje, zaposleni bi trebali proći obuku o karakteristikama pandemije i o tome kako se pandemije razlikuju od tradicionalnih katastrofa. I na kraju, kompanije bi trebale identifikovati alternative ako su korporativne komunikacije centralizovane na jednoj lokaciji.\nUsko sarađivati sa javnim sektorom; nacionalnim, državnim i lokalnim agencijama; kao i zdravstvenim službenicima\nPandemije pre svega treba posmatrati kao javno pitanje, a tek onda na drugom mestu pitanje poslovanja. Stoga je važno da se javni i privatni sektor udruže kako bi pružili adekvatan i sveobuhvatan odgovor na uticaj koji pandemija sa sobom nosi. Kompanije moraju da koriste savete, resurse i mere zdravstvene zaštite koje propisuju međunarodne, nacionalne i lokalne agencije i zdravstveni zvaničnici i da se suzdrže od distribucije sukobljenih materijala jer to može dovesti do stvaranja konfuziije i straha među zaposlenima.\nI pored ideja o duštveno odgovornom poslovanju, kompanije moraju usko da sarađuju kada su u pitanju jasni dekreti (npr., Snabdevanje zalihama) kako bi podržale zajednice u cilju izbegavanja haosa i da ne spreče bilo kakve aktivnosti u vezi s javnom pomoći. Treba uspostaviti strategiju komunikacije i kanale za efikasno sarađivanje sa lokalnim i nacionalnim vlastima. Kompanije mogu da osnuju odgovarajuće fondove i druge programe finansijske pomoći kako bi pomogli zaposlenima i zajednici u finansijskim nevoljama za to vreme.\nPovećajte strogost i složenost testiranja\nKompanije moraju povećati složenost postojećih scenarija koji se koriste za testiranje i simulacije za procenu spremnosti za pandemske događaje. Ovo uključuje testiranje scenarija koji procenjuju njihov odgovor na duže vremenske periode trajanja vanrednih okolnosti; potpuno zatvaranje velikog operativnog objekta, grada ili regiona; povećan izostanak (više od polovine radne snage); višestruki prekidi; i tako dalje.\nPored toga, kompanije moraju da probaju upravljanje i reagovanje u kriznim situacijama, uključujući najviše rukovodstvo i delegacije ovlašćenja za najmanje dva nivoa u odnosu na primarne donosioce odluka, tako da su delegati dobro spremni da izvršavaju pravovremene odluke u slučaju da primarni donosioci odluka nisu dostupni. Kompanije bi trebalo da uključe i kritične treće strane u odabranim simulacijama kako bi stekle bolje razumevanje međuzavisnosti i tačaka koordinacije, kao i da bi procenili efikasnost svojih planova agilnosti u kriznim situacijama.\nUspostavite komandni centar za pandemiju da biste istakli prioritete i efektivno upravljali\nKako vreme prolazi, široko rasprostranjena pojava pandemije stvoriće veći pritisak na postojeće resurse, infrastrukturu i tehnologiju, što će rezultirati značajnom degradacijom proizvoda i usluga. Kako resursi postaju ograničeni, kompanije moraju neprestano davati prioritetne isporuke proizvoda i usluga koje su apsolutno ključne za ispunjavanje potreba kupaca i obezbeđivanje stabilnosti na tržištu.\nJednako je važno i temeljno razumevanje aktivnosti koje moraju biti unapred određene da bi se omogućilo efikasno repozicioniranje raspoloživih resursa. Kompanije moraju imati jasno dokumentovani okvir prioriteta, uključujući pridružene tolerancije na rizik, podržan snažnim procesom upravljanja za donošenje odluka o prihvatanju rizika (npr. Prekid određenih usluga) tokom vanrednih događaja.\nPored toga, uspostavljanje komandnog centra za pandemiju može mnogo pomoći u omogućavanju brzog donošenja odluka, jasne odgovornosti, pružanja pojačanog praćenja i izveštavanja o događajima i širenja kohezivnih poruka preduzeća, interno i eksterno. Kompanije takođe moraju da uspostave povratne procese kontrole kvaliteta kako bi identifikovali i otklonili greške ako posao obavljaju zaposleni sa manje radnog staža i dodatnog obučavanja ili oni koji rade u prekovremenim uslovima.\nUstanoviti izuzetke u procesima odobravanja tokom kriznog menadžmenta\nU slučaju krize, postoje slučajevi kada kompanije moraju da odstupaju od standardnih politika i procedura kako bi najbolje zadovoljile potrebe svojih kupaca i zaposlenih. Na primer, kompanija možda ne podržava ili ima stroge smernice u pogledu troškova porodičnog putovanja, prekovremenog rada ili rada na daljinu, upotrebe korporativnih kartica itd. tokom normalnog poslovanja; međutim, ovi izuzeci od politike mogu biti potrebni i dozvoljeni tokom stvarne krize.\nKompanije se moraju popustiti određene politike u okviru polja upravljanja ljudskim resursima, finansija, pravnim pitanjima, poslovnih procesa kako bi se prilagodili određenim kritičnim izuzecima i jasno saopštili revidirane politike, kriterijume i procese kako bi se omogućila takve promene na ubrzani način. Sve potencijalne promene postojećih politika trebaju se pažljivo pregledati upravljanjem rizikom, poštivanjem zakona i zakonskim propisima prije nego što se finaliziraju i trebaju uzeti u obzir koji su rizici prikladni za prihvatanje i sve zakonske i jurisdikcijske nijanse (npr., Lokalni zakoni o prekovremenim radnjama u različitim geografskim zonama).\n10 narednih koraka koje rukovodioci treba da sprovedu:\nKomunicirajte sa zaposlenima kako biste podigli svest, sproveli politike (npr. ograničenja putovanja) i upoznali ih sa dostupnim alatima i resursima;\nAko razmatranja za pandemijsko planiranje nisu implemetirana u postojeće strategije održivog poslovanja i planove za oporavak nakon katastrofa, započnite brzo planiranje ili osvežavanje strategija i akcija izazvanih izbijanjem pandemije;\nIzvršite odmah procenu procesa i funkcija za koje je potreban izuzetna manualna intervencija i kritičnim zavisnostima od trećih strana, posebno na lokacijama velike ranjivosti i uticaja, kako biste razumeli ključne rizike, trećih bilo koje pojedinačne tačke neuspeha;\nPreispitati plan komunikacije tokom kriza i odrediti pojedince zadužene za kontakt kako bi se olakšala neometana saradnja sa lokalnim, nacionalnim i globalnim vlastima i drugim ključnim internim i eksternim zainteresovanim stranama;\nOdredite potencijalne izuzetke od politika i uvedite postupak odobrenja izuzetaka za upravljanje kriznim situacijama za upravljanje takvim izuzecima ubrzano u svakoj jurisdikciji;\nPreispitati da li zaposleni imaju potrebne rekvizite, uključujući pristup bazama dokumenata i drugim kritičnim alatima za daljinsko obavljanje kritičnih zadataka;\nPregledajte relevantne standardne operativne procedure i uputstva i po potrebi ih ažurirajte;\nPratite situaciju i redovno obaveštavajte rukovodioce o eventualnim pretnjama i problemima;\nPozovite zaposlene da potvrde i po potrebi ažuriraju kontakt podatke (primarne i sekundarne) u kompanijskoj bazi;\nOdržati kratku obuku sa zaposlenima u vezi sa pandemijom kako bi se poboljšala spremnost zaposlenih i organizacije da efikasno reagujuе.\nPandemije su ozbiljan poziv na buđenje za esperte iz sektora lanca snabdevanja i kompanija sa globalnim operacijama da razviju nekoliko alternativnih planova nabavke i proizvodnje u različitim regionima sveta kako bi umanjili rizik od takvih nepovoljnih uslova.


Fobije od bolesti\nFobije od bolesti se razlikuje od hipohondrije!\nFobije od bolesti. Ova fobija podrazumeva strah od zadobijanja i/ili konačna podležnost određenoj bolesti,kao što je stčani udar ili rak. Sa fobijom od bolesti, osobe su sklone da traže konstantno uverenje od lekara da su zdravi i izbegavaju situacije koje podsećaju na bolest koja užasava.\nFobija od bolesti se razlikuje od hipohondrije po tome što su osobe sa fobijom od bolesti usredsređene na jednu bolest dok soebe sa simptomima hipohondrije su sklone da umisle da boluju od većeg broja različitih vrsta bolesti. dr Viljem Sedler autor knjige “Psihologija straha” ističe kako strah od neke bolesti u određenim slučajevima stvarno izaziva fizičke simptome oboljenja .Ovo tvrđenje potkrepio je iznoseći slučaj jedne žene koja je umrla od raka koji nikada nije imala. Ona je zamislila da je ta bolest napala njen organizam pa je tako i umrla, iako nisu postojale nikakve indikacije koje su potvrđivale postojanje bolesti.\nKoliko fobije zaista utiču na zdrastveno stanje čoveka?\nFobije od bolesti, smrti, opterećuje snage svakog pojedinca i ostavlja duboke tragove u njegovoj celokupnoj zdravstvenoj situaciji.Fobije sputavaju sve čovekove umne i fizičke snage. Takav čovek ostaje bez ideja, oseća tremu koja može toliko da ga obuzme da je u stanju da zaboravi i svoje ime. Strah može da bude tako snažno izražen da može da se pretvori u doslovni telesni simptom, kao što je na primer jaka glavobolja, jak bol u trbušnoj duplji, povremeno slepilo ili paralizovanost ruku. Fobije od bolesti je neprijatna ali se veoma uspešno tretira uz hipnoterapiju. U većini slučajeva strahovi i fobije reaguju veoma dobro na hipnoterapiju zajedno sa drugim novijim psihoterapijskim metodama koje koristim za fobije


Osim odgovorne uloge u Upravnom odboru - predstavnika svih članova, Ivan je i rukovodilac autorskog tima koji je radio na izradi Publikacije o crnogorskim studentima u inostranstvu, kao i Publikacije o aplikacionim procesima - kako do studija u inostranstvu. Ivan je magistrant arhitekture na Univerzitetu u Mariboru, a trenutno je i zaposlen u Eforma arhitektonskom birou.\nPrvo mjesto na pomenutom konkursu osvojio je tim crnogorskih studenata arhitekture u Sloveniji koji čine Jovana Vuletić, Mina Gutović, Nina Ćulafić i ja. Konkurs za obnovu Muzeja čula (Museum of senses) raspisao je slovenački investitor u partnerstvu sa Univerzitetom Maribor. Muzej iluzija je globalni fenomen koji svojim sadržajem privlači veliki broj turista iz cijelog svijeta. Nakon muzeja u Ljubljani, Zagrebu i Zadru red je došao na Prag, u obnovljenoj palati u centru grada. Za nas kao studente arhitekture posebno je važno da je projekat prihvaćen u cjelosti, bez značajnih izmjena od strane investitora. Uz novčanu nagradu, od organizatora smo dobili plaćeni put u Prag i prisustvo svečanom otvaranju Muzeja koje je planirano za sledeći mjesec. Nagrada nije izolovana, svakodnevno crnogorski studenti ostvaruju odlične rezultate kao najbolji na svojim univerzitetima. Priznanje je potvrda nama i svim crnogorskim studentima u inostranstvu da nijesmo gori od ostalih, naprotiv - često smo u prednosti, motivisani velikom željom za uspjehom i daljim profesionalnim usavršavanjem.\nTo su slaba informisanost studenata prije dolaska u inostranstvo, troškovi života u stranoj zemlji, administrativni problemi i znanje stranog jezika. Za mnoge studente to je prva migracija, a većina do tog trenutka nije imala radno iskustvo i nije iskusila samostalan život. Potraga za smještajem, kulturni šok u novoj sredini, drugačiji običaji, zakonske regulative takođe mogu biti težak izazov pri odlasku van Crne Gore. Rješenje je saradnja sa starijim studentima, kontakt sa koordinatorima novog univerziteta, kao i publikacije i priručnici za strane studente. Učestvovao sam u izradi jednog takvog projekta - Priručnik za crnogorske studente u Sloveniji, koji je tu da olakša prilagođavanje našim studentima. Probleme treba tražiti i u želji studenata da steknu internacionalno obrazovanje, često birajući državu a ne program prikladan svojim potrebama i sferama interesovanja.


Bush protiv Kerry-a po pitanjima odnosa sa Evropom - 2004-09-09\nNe dešava se tako često da u jednom mjesecu, kao u junu, bude toliko transatlanskih skupova. Dolazak predsjednika Busha u Istambul bio je 4. susret na najvišem nivou američkog i evropskih rukovodstava u samo jednom mjesecu.\nSaradjivaćemo na tome da osiguramo da NATO bude vojno organizovan tako da se može suprotstaviti i prijetnjama 21. stoljeća, rekao je u Istambulu predsjednik Bush.\nPočetkom juna, predsjednik Bush je putovao u Francusku na godišnjicu iskrcavanja saveznika u Normandiji, da bi zatim bio domaćin mnogim evropskim savznicima na summitu Grupe 8, i konačno - da bi otputovao u Irsku na sastanak Evropske Unije.\nAnalitičari kažu da još uvijek postoji značajna podjela izmedju mnogih evropskih sila i Bushove administracije. Mnogi, a posebno u Francuskoj i Njemačkoj, osjetili su se gurnutim ustranu onim što oni nazivaju čestim unilateralnim potezima Bushove administracije.\nI, premda administracija pozdravlja podršku zemalja iz takozvane Nove Evrope, poput Poljske i Češke, ipak je svima jasno stavila do znanja da ni jednoj zemlji neće biti dozvoljeno da se miješa u odluke koje se, kako kažu, tiče odluka o sigurnosti Amerike.\nDemokratski kandidat John Kerry takvu politiku administracije naziva arogantnom i nerazboritom i obećava da će on szapočeti novu eru - eru savezništava:\nObećavam vam da ću se u prvim sedmicama predsjedničkog mandata vratiti u UN i da ćemo se mi vratiti u zajednicu naroda i otvoriti novo poglavlje u američkim odnosima sa svijetom.\nGospodin Kerry se zarekao i da će evropskim saveznicima i UN-u dati veću odgovornost i učešće u donošenju odluka u obnovi Iraka.\nMedjutim, Simon Serfaty iz Centra za Strateške i Medjunarodne Studije, odavde iz Washingtona, upozorava da se odnosi sa Evropom možda neće dramatično izmijeniti čak ni u slučaju Kerry-eve pobjede na izborima.\nOno što imate u osnovi svega jeste sudar izmedju američke nadmoćnosti koja sad postoji i pojave Evrope kao zajednice država koja je moćna u svijetu čak i ako nije sama po sebi svjetska sila, kaže ovaj analitičar.\nGospodin Serfaty dodaje da će se američko korištenje nadmoćne vojne sile i njena potreba da se suprotstavi terorizmu nastaviti i tokom ili Bushovog drugog mandata i u slučaju Kerry-evog predsjednikovanja. Ali, dodaje on, ono što može biti promijenjeno jeste ton:\nNiko i ne sumnja da će ton nove Kerry-eve administracije biti mnogo susretljiviji, barem za neko vrijeme. Na neki način, na Evropljanima će biti da odluče da li će za Kerry-a uraditi ono što nisu htjeli za Busha.\nJames Goldgeier, sa univerziteta George Washington, kaže da bi evropski lideri mogli da pozitivno reagiraju:\nMislim, ukoliko John Kerry ostvari to sa Evropljanima, time on pritisak prebacuje na Francusku, Njemačku i druge koji su se protivili američkoj politici.\nGospodin Goldgeier zaključuje da mnoge od evropskih zemalja imaju malo vojnih snaga koje bi mogle ponuditi na primjer - za pomoć u stabilizaciji Iraka. Medjutim, kaže on, i simboličan doprinos u trupama ili fondovima - bio bi značajan korak u premoštavanju trenutnog transatlanskog jaza - i to bez obzira na to ko će ovdje pobijediti na izborima u novembru.


U Istočnoj Ilidži zapaljen “golf” | Palelive.com\nPočetna Regija Istočno Sarajevo U Istočnoj Ilidži zapaljen “golf”\nU Istočnoj Ilidži zapaljen “golf”\nISTOČNO SARAJEVO – Policijska uprava Istočno Sarajevo saopštila je da je nepoznato lice ili više njih u opštini Istočna Ilidža zapalilo automobil “golf” u vlasništvu lica čiji su inicijali S.B.\nAutomobil je bio parkiran u Otadžbinskoj ulici, dodaje se u saopštenju.\nPripadnici Policijske stanice Istočna Ilidža su nakon prijave, po ovlaštenju tužioca Okružnog javnog tužilaštva Istočno Sarajevo, izvršili uviđaj.\nU saopštenju se dodaje da je u toku rad na rasvjetljavanju krivičnog djela paljevina koje se dogodilo u subotu, 14. jula.\nPrethodni članakPolicija spriječila samoubistvo\nNaredni članakNa “Forest kampu” očekuje se gotovo 1.000 posjetilaca


Domaći farmeri još čekaju odgovor vlasti "Ako ne bude zaštitnih mjera na uvoz mesa, BIĆE BLOKADA" - Impuls\nObjavljeno: Petak, 26 Februar 2021 10:01\nIako su za uvođenje zaštitnih mjera vlastima BiH dali rok do prekjuče, upozorivši da će, u suprotnom, krenuti s organizacijom protesta, domaći farmeri su odlučili da sačekaju sljedeću sjednicu Savjeta ministara BiH.\nKako objašnjavaju, njihov zahtjev za uvođenje carina i taksi na uvoz svježeg i rashlađenog svinjskog i goveđeg mesa iz EU u ovu instituciju stigao je u međuvremenu, a nadaju se da će se naći na dnevnom redu sjednice koja bi trebalo da bude održana već naredne sedmice.\nPoručuju da će, ako opet ne bude ništa od uvođenja pomenutih mjera, organizovati proteste, koji će, kako kažu, trajati sve dok njihov zahtjev ne bude ispunjen.\n– Za njega prošli put nisu glasala tri bošnjačka ministra iz Savjeta ministara. Nadamo se pozitivnom ishodu, inače su protesti neminovni. Naravno da im se niko od nas ne raduje, ali više ne znamo kako da se zaštitimo od prekomjernog uvoza. Biće nam žao ako budemo morali da blokiramo uvoz raznih roba koje su građanima neophodne, ali nemamo izbora – kaže za Srpskainfo predsjednik Udruženja uzgajivača svinja RS, Mišo Maljčić.\nU Savezu udruženja poljoprivrednih proizvođača RS naglašavaju da su, u međuvremenu, farmeri iz FBiH svoj zahtjev proširili i na zemlje CEFTA, što podržavaju i njihove kolege u Srpskoj.\n– Zahtjev je u proceduri i čekamo sljedeću sjednicu Savjeta ministara, nakon čega ćemo znati šta nam je činiti – ističe za Srpskainfo predsjednik ovog saveza Stojan Marinković.\nPosjetimo, u Gradiški i Bijeljini su 28. decembra 2020. održani masovni protesti poljoprivrednika, koji su uputili jasan i nedvosmislen zahtjev da se hitno uvedu zaštitne mjere za domaću proizvodnju i bude ograničen prekomjeran uvoz. Ukoliko njihovim zahtjevima ne bude udovoljeno, poljoprivrednici su poručili da će opet organizovati proteste na svim graničnim prelazima na kojima je dozvoljen uvoz poljoprivrednih proizvoda.\nMinistar poljoprivrede RS, Boris Pašalić, nedavno je izjavio da bi uvođenje taksi trebalo da zaštiti domaću proizvodnju, a mesoprerađivače okrene domaćim stočarima, koji bi mogli da im obezbijede potrebne sirovine. I ministar spoljne trgovine BiH, Staša Košarac, nedavno je poručio da udruženja poljoprivrednika imaju njegovu podršku da se nađe rješenje oko zaštitnih mjera na uvoz svježeg i rashlađenog junećeg i svinjskog mesa.


Zemlje BRIKS osnivaju sopstvenu banku\nZemlje BRIKS osnivaju sopstvenu banku\nŠesti samit pet zemalja rastućih ekonomija – Brazila, Rusije, Indije, Kine i Južnoafričke Republike (BRIKS), koji danas počinje u brazilskom gradu fortaleza, biće u znaku osnivanja sopstvene banke te grupacije kao protivteže zapadnoj hegemoniji.\nPredstavnici BRIKS-a pokušaće da postignu dogovor o novoj finansijskoj konstrukciji koja je već godinama potrebna ovom klubu zemalja, koje predstavlju 40 odsto svetske populacije i ostvaruju petinu svetskog bruto domaćeg proizvoda (BDP), preneo je AfP.\nPredsednica Brazila, Dilma Rosef, obećala je da će tokom samita, čiji je Brazil domaćin, biti postavljen kamen temeljac nove razvojne banke, kao i da će biti potpisan sporazum o monetarnim rezervama.\nRadni sastanci počeće danas u fortalezi a sutra će samit biti nastavljen u prestonici Braziliji. Ova dva grada su pod zaštitom oko 6.4000 vojnika, zbog straha od mogućih socijalnih nemira posle završetka fudbalskog Mondijala.\nBanka BRIKS-a, koja treba da finansira infrastrukturne radove, trebalo bi da računa na inicijalni kapital od 50 milijardi dolara, koje će u narednih pet godina u jednakim tranšama uložiti zemlje čclanice.“To je od ključne važnosti kako bi se podstakao privredni rast BRIKS-a“, izjavio je brazilski ministar finansija, Mauro Borges.\nPrivredni rast je jedno od gorućih pitanja za ekonomiju Rusije i Brazila, u kojima se ove godine očekuje pocehanje BDP-a od oko jedan odsto.\nSporazum o monetarnim rezervama obuhvata zagarantovan iznos od 100 milijardi dolara, od kojih će 41 milijardu obezbediti Kina, po 18 milijardi Rusija, Brazil i Indija i pet milijardi Južnoafrička Republika. Cilj ovog fonda je da se članice osiguraju u slučaju monetarnih kriza, bez uplitanja Međunarodnog monetarnog fonda ili Svetske banke.\n„Osnivanje nove razvojne banke je značajan korak u postavljanju glavnog stuba oslonca BRIKS-a“, objašnjavaju brazilski analitičari.\nOvaj novi sistem nije osmišljen s ciljem da bude konkurencija tradicionalnim institucijama, već da ima komplemetnarnu ulogu tradicionalnim institucijama sa sedištem u Vašingtonu, smatraju analitičari.\nJedna od nesuglasica između članica BRIKS-a je u pogledu sedišta nove banke. Južnoafrička Republika insistira da ono bude u Johanesburgu, dok se Rusija zalaže da sedište bude u Šangaju, što se, pak, ne dopada Indiji koja se plaši kineske dominacije nad novom institucijom.\nZEMLjE BRIKS ZA ZAJEDNIČKO REŠAVANjE GLOBALNIH PROBLEMA\nZemlje iz bloka BRIKS – Brazil, Rusija, Indija, Kina i Južna Afrika – protive se jednostranim ekonomskim i političkim merama od strane trećih zemalja, ali ne žele konfrontaciju sa Zapadom, izjavio je danas ruski ministar spoljnih poslova Sergej Lavrov.\nLavrov je, nakon sastanka lidera zemalja BRIKS, rekao novinarima da se one zalažu za zajednički pristup rešavanju globalnih problema, preneo je Rojters.\nSAD su uvele sankcije protiv Rusije, uključujći zamrzavanje sredstava i zabrane viza za zvaničnike i poslovne ljude za koje se smatra da su bliski predsedniku Vladimiru Putinu, što je reakcija na pripajanje Krima.\nSamit BRIKS je u velikoj meri viđen kao mogućnost za Putina da poveća svoju geopolitičku prevlast usred izolacije Zapada zbog krize u Ukrajini, navodi Rojters.\nPRIŠTINSKI LOBISTA vređao GRENELA


Kallxo: Radoičić ponovo na poternici ali zbog slučaja Brezovica, pobegao sa Brnjaka i ostavio dokumenta - Medija centar\nKallxo: Radoičić ponovo na poternici ali zbog slučaja Brezovica, pobegao sa Brnjaka i ostavio dokumenta\nMilan Radoičić uspeo je juče, navodno po drugi put, prema saznanjima Kallxo-a, da pobegne Kosovskoj policiji, sada na prelazu Brnjak. On je navodno ponovo stavljen na poternicu, ovaj put u vezi sa slučajem „Brezovica“. Radoičiću su, kako je izvestio isti medij, i dokumenta ostala na Brnjaku nakon što je pobegao pred očima troje ili četvoro kosovskih policajca.\nKako saznaje Kallxo, reč je upravo o Milanu Radoičiću.\nOkolnosti kako su policajci omogućili njegovo bekstvo još uvek nisu razjašnjene, zbog čega su već naslovi u kosovskoj štampi „Skandalozno“, a već reaguju i kosovski zvaničnici.\nOdmah nakon incidenta, navodno započela je istraga.\nKoSSev ovu vest nije uspeo da potvrdi u kosovskoj policiji regiona Sever, kao ni u direkciji u Prištini. I dok nas na Severu upućuju na pograničnu policiju ili direkciju, u Prištini nas je portparol Baki Keljani (Kelani) takođe uputio na 24-časovni policijski izveštaj, naglašavajući da oni ne mogu da potvrde konkretno ime.\nTakođe, do objavljivanja vesti nismo uspeli da dobijemo ni odgovor od samog Radoičića. Telefonska linija bila je zauzeta, a na pisanu poruku još uvek nije stigao odgovor od ovog zvaničnika Srpske liste.\nKako Kallxo saznaje, Milan Radoičić, nije ponovo stavljen na poternicu za slučaj Ivanovića, već je od strane Tužilaštva u Uroševcu, uz ovlašćenje tužioca Rasima Maljokua (Malokua), na poternici u vezi sa slučajem „Brezovica“.\nTužilac Maljoku je za Kallxo rekao da je naložio Kosovskom policijskom inspektoratu (PIK) da se u roku od nekoliko sati razjasne okolnosti bekstva Radoičića.\nZa Radoičićem je 24. januara 2019, raspisana poternica u slučaju ubistva Olivera Ivanovića, da bi 1. marta 2021, poternica bila i skinuta a na zahtev specijalnog tužilaštva Kosova koje je prethodno i zatražilo raspisivanje poternice.\nUkoliko se ova informacija bude i potvrdila, ovo je drugi put da je Radoičić uspeo da pobegne Kosovskoj policiji. Prvi put je pobegao 23. novembra 2018, tokom akcije specijalnih jedinica u zgradi u kojoj živi. Radoičić koji se nakon toga oglasio za portal Kosovo online, kazao je da izbegao zapravo likvidaciju, što je potvrdio i sam srpski pressednik, kao i ostali zvaničnici u Beogradu.


VRIJEDNA POMOĆ: Austrija donirala 200 tisuća eura Crvenom križu BiH » Kroativ\nby Desk 2 23. srpnja 2020. 23. srpnja 2020.\nU Sarajevu su se jučer susreli austrijska veleposlanica Ulrike Hartmann i Rajko Lazić, generalni tajnik Društva Crvenog križa Bosne i Hercegovine, a povod susreta bila je simbolična primopredaja austrijske novčane pomoći Društvu Crvenog križa Bosne i Hercegovine vrijedne u visini od EUR 200.000 eura, a sve to u svrhu borbe protiv širenja corona virusa u BiH. Prilikom susreta je naročito bilo riječi o upotrebi ovih sredstava od strane Društva crvenog križa BiH.\n“Austrijske donacije će u prvom redu pomoći grupama stanovništva u Bosni i Hercegovini koje su u stanju naročite socijalne potrebe, prije svega Romima i migrantima. Sredstva će najvećim dijelom služiti prevenciji, odnosno usporavanju širenja COVID-19, reduciranju stope smrtnosti od COVID-19, održavanju pristupa elementarnoj socijalnoj pomoći i ublažavanju socio-ekonomskih posljedica pandemije. Osim prevencije COVID-19, ova pomoć treba da posluži i sprječavanju drugih infekcija kao što su upala pluća, hepatitis A, dizenterija i kolera. Odabrane porodice iz romske populacije, osim toga, treba da dobiju i podršku u formi transfera gotovine za zadovoljavanje osnovnih higijenskih potreba”, naveli su iz Austrijskog veleposlanstva u Sarajevu.\nVrijedi istaknu i da je Austrija preko Austrijske razvojne agencije (ADA) Međunarodnoj Federaciji Društava Crvenog križa i Crvenog polumjeseca (IFRC) stavila na raspolaganje ukupno 1.000.000 EUR-a za dalju pomoć u borbi protiv COVID-19 za države Zapadnog Balkana: Bosnu i Hercegovinu, Srbiju, Crnu Goru, Makedoniju i Albaniju.\nFoto: Austrijsko veleposlanstvo u Sarajevu / BiH\naustrijabečbihbosna i hercegovinacovid-19crveni krizpomoćsarajevo


Koncerti, smeštaj i bina - Užicka Republika Press\nGradski kulturni centar koji je u Užicu otvoren u junu 2010. godine u prostoru nekadašnjeg Doma Vojske tokom godine kroz različite događaje osim lokalne privuče pažnju i publike iz drugih gradova Srbije, ali i Crne Gore i Republike Srpske.\nU prostoru Gradskog kulturnog centra tokom trajanja Kulturnog leta, odvija se niz manifestacija. Već u četvrtak, 4. avgusta od 21 sat u bašti GKC-a po prvi put će biti održano predtakmičenje demo bendova za učešće na jubilarnoj 50.Zaječarskoj gitarijadi. Zainteresovani bendovi treba da se prijave u GKC-u do srede u ponoć popunjavanjem obrasca (tokom radnog vremena od 8- 24 časa). Nekoliko bendova to je već učinilo, a sve njih ocenjivaće žiri u sastavu Nikola Janković, novinar, Miloš Milojević, član benda „The Highlanders“ i Saša Stojčić u ime Zaječarske gitarijade. Ulaz na ovu svirku je slobodan, naglašava Jelena Vasović, v.d. direktora Gradskog kulturnog centra. Ističe da je već 5. avgust od 20 sati i 30 minuta rezervisan za ljubitelje evergrina kada će nastupiti solista PGP-a Miloš Radović. Karte za ovaj koncert u pretprodaji se već mogu kupiti po ceni od 200 dinara. Vasovićeva dodaje da je na repertoaru ove ustanove, već 7. avgusta od 21 čas koncert DJ& Dinamika, koji sviraju klasičnu i elektro muziku (karte u pretprodaji 300 dinara).\nGrupa Divanhana koja izvodi tradicionalnu muziku nastalu uz uticaj jazz-a, pop-a i klasične muzike 20. veka u novim aranžmanima publici u Užicu predstaviće se 13. avgusta od 20 časova i 30 minuta. Bend neguje i prezentuje ne samo tardicionalnu muziku Bosne i Hercegovine, već i tradicinalnu miziku Balkana, sa posebnim osvrtom na sevdalinke.\nDivanhanu je početkom 2009. godine osnovala grupa mladih studenata Muzičke akademije iz Sarajeva. Osim izuzetne posećenosti njihovih koncerata na prostoru bovše SFRJ, ebend učestvuje na festivalima u Mađarskoj, Sloveniji, Hrvatskoj i u Srbiji. Od 2013. započeli su i evropsku turneju na kojoj beleže izuzetno uspešne koncerte u Švedskoj, Nemačkoj, Češkoj i Turskoj. Karte i za ovaj koncert se mogu kupiti u pretprodaji po ceni od 300 dinara, kaže Vasovićeva.\nOna dodaje da se aktivnosti kao što su radionice i žurke u okviru tardicionalne manifestacije Licidersko srce, održavaju od 15. do 19. avgusta kada je Užice domaćin dečjim folklorima iz celog sveta.\nDrugog septembra od 20 časova nastupiće grupa “Drugi način” poznata po pesmama Stari grad i Piši mi. Za njihov nastup već vlada veliko interesovanje ne samo domaće publike nego iz Beograda, Kraljeva i drugih gradova Srbije, ali i iz Crne Gore i Republike Srpske. Karte se i za ovaj koncert već nalaze u pretprodaji ikoštaju 600 dinara.\nNjihov koncert, kao i drugi događaji čiji domaćin je GKC ali i druge kulturne institucije u gradu, dokaz su decentralizacije kulture i činjenice da kvalitetni kulturni sadržaji mogu da se organizuju i u manjim gradovima i opštinama. Za Užice je ovo važno, jer naš grad već jeste kulturni centar regiona, ali stalno moramo raditi na dodatnom podizanju kulturnih i svih drugih kapaciteta, smatra Vasovićeva. Zbog toga je dobro i što je Turistička organizacija Užica pokrenula priču o adaptaciji trećeg sprat GKC-a koji će biti rekonstruisan i gde će se dobiti 10 do 12 soba za smeštaj u samom centru grada.\nNada se da će i Ministrastvo kulture na čijem konkursu Gradovi u fokusu se Užice našlo među 10 odabranih, prepoznati ozbiljnost i spremnost da Užice bude jedan od gradova koji će dobiti sredstva. Konkretno u okviru ovog projekta Gradski kulturni centar je konkurisao za dva miliona i 300 dinara koliko je novca potrebno za kompletnu rekonstrukciju letnje bine. 14. jula GKC je posetila delegacija Ministarstva kulture predvođenja Aleksandrom Fulgosi koja je vrlo pozitivno ocenila ovu instituciju u čijem prostoru se dešava dosta različitih sadržaja koji okupljaju sve generacije, ne krije zadovoljstvo Vasovićeva. Plan je da se tokom leta mala bina iskoristi za potrebe lokalnih bendova koji vežbaju unutar GKC-a, kako bi se što više publike uključilo u lokalnu muzičku scenu, zaključuje Vasovićeva.


Kako mi da budemo u krizi, zar nismo najbolja ekonomija u Evropi? Sad se ogoljeno vidi kako je politika naprednjaka a i svih vlada od dvehiljadite na ovamo bila pogubna po nasu privredu. Umesto sto su stranim kompanijama mahom sa Zapada davali 10 hiljada evra po zaposlenom da su bar upola tih para davali domacim investitorima i da su pre svega ulagali u poljoprivredu a da ne pominjem da se makar malo manje kralo danas ne bi smo imali ni priblizno neizvesnu buducnost.\nImamo dve mogucnosti : da se zaduzimo do 65%bdp , da novac uložimo u domacu tražnju i primenimo način ponašanja ( maske , manje kretanja , više testiranja ) kao ostatak sveta. Ili da zatrgnemo kajs, nastavimo bez maski , stagniramo 3-4 godine kao 2009 i opet dodjemo do 65% zaduzenosti kao Tadićeva vlada 2008 godine.\nMIHAJLOVIĆ IMA PORUKU ZA INVESTITORE "Održite nivo radova i zaštitite radnike"


NA REDU KIM DŽONG UN: Amerika poslala ratne brodove ka Severnoj Koreji | WebTribune\nHome IZBOR NA REDU KIM DŽONG UN: Amerika poslala ratne brodove ka Severnoj Koreji\nNA REDU KIM DŽONG UN: Amerika poslala ratne brodove ka Severnoj Koreji\nPosted date: април 09, 2017 In: IZBOR, U FOKUSU\nAmerička mornarica saopštila je da je ka Korejskom poluostrvu poslala jurišnu grupu brodova na čelu sa nosačem aviona.\nTime, kako se navodi, pokazuje snagu u suprostavljanju programu nuklearnog naoružanja Severne Koreje.\nOvaj potez će podići napetosti u regionu, a usledio je ubrzo nakon američkog raketnog napada u Siriji, koji mnogi tumače kao upozorenje Pjongjangu zbog njegovog odbijanja da odustane od nuklearnih ambicija, konstatuje AFP.\n“Američka Pacifička komanda naložila je da jurišna grupa ‘Karl Vinson’ krene ka severu, kao meru opreza u cilju održavanja spremnosti i prisustva u zapadnom Pacifiku”, izjavio je komandant Dejv Benam, portparol američke Pacifičke komande.\nOn je francuskoj agenciji rekao da je “Severna Koreja i dalje pretnja broj jedan u tom regionu zbog svog bezobzirnog, neodgovornog i destabilizujućeg programa raketnih proba i težnji ka nuklearnim oružanim kapacitetima”.\nJurišna grupa, čiji je prvobiti zadatak bio vezan za luke u Australiji, krenula je iz Singapura ka zapadnom Pacifiku.\nPjongjang nastoji da razvije raketu dugog dometa koja može da pogodi američko kopno nuklearnom bojevom glavom i do sada je izveo pet nuklearnih proba, od kojih dve prošle godine.\nAnalaize satelitskih snimaka nagoveštavaju da Severna Koreja možda priprema i šestu probu, dok američki obaveštajni zvaničnici upozoravaju na mogućnost da Pjongjangu treba manje od dve godine da razvije nuklearnu bojevu glavu koja bi mogla da dosegne kontinentalni deo SAD.\nSeverna Koreja je, inače, juče osudila napad SAD izvedene u petak na vazduhoplovnu vojnu bazu u Siriji kao akt “nedopustive agresije” koji je “po milioniti put” opravdao težnje Pjongjanga ka verodostojnom nuklearnom odvraćanju.\nČIM ONA KAŽE, ODMAH ĆE: Molim organizatore demonstracija da se ne stide što su organizatori i da se odmah jave …\nTRAMPOV IZAZOV PUTINU: Pentagon dobio odrešene ruke da bombarduje bilo koga bez ikakve dozvole\nRusi spale konvoj, onda ih džihadisti psuju, ali Rusi se vrate …. – VIDEO\nHOLANĐANIN OTKRIO NAJVEĆU HAŠKU ZAVERU: Slobine lekove greškom dali drugome, a onda je nastala panika\nBregović: Karijeru sam počeo u striptiz klubu, bio je to znak sa neba\nRazgovor između Boga i jednog čoveka svi ZAUVEK PAMTE


Donald Tramp i društvene mreže: Bivši predsednik Amerike sakupio još milijardu dolara za novu društvenu mrežu | Novosadski informativni portal 021\nKompanija Donalda Trampa, u čijem je vlasništvu nova društvena mreža, saopštila je da je prikupila milijardu dolara od investitora pre planiranog izlaska na berzu.\nKompanija Trump Media & Technology Group saopštila je da radi na pokretanju aplikacije za društvene mreže početkom sledeće godine.\nAplikacija će se zvati Truth Social.\nTrampu su u januaru ove godine ukinuti nalozi na društvenim mrežama posle upada demonstranata u zgradu Kapitola u Vašingtonu.\n„Milijarda dolara šalje važnu poruku velikim tehnološkim kompanija da je vreme da se zaustavi sa političkom diskriminacijom", rekao je Tramp.\n„Kako se naš budžet povećava, kompanije će biti u sve boljoj poziciji da se bori protiv tiranije tehnoloških giganata", dodao je on.\nTramp je ranije ove godine najavio planove da pokrene sopstvenu društvenu mrežu.\nKazao je tada da će ovaj potez omogućiti razgovor „bez diskriminacije zbog političkih stavova".\nPovratak otpisanog: Donald Tramp pokreće vlastitu društvenu mrežu „Istina"\nKompanija The Trump Media & Technology Group udružila sa Digital World Acquisition, specijalizovanom za ovakve finansijske poduhvate.\nU subotu su saopštili da su obezbedili milijardu dolara od „različitih institucionalnih investitora", ne otkrivajući ko su.\nPrema izveštajima američkih medija, ceo Trampov poduhvat sa novom društvenom mrežom sada je procenjen na skoro četiri milijarde dolara.\nTo naglašava sposobnost bivšeg američkog predsednika da dobije snažnu finansijsku podršku uprkos kontroverzama oko njegovog vremena na čelu države.\nTrampove pristalice na protestu u Vašingtonu\nTrampu je zabranjen pristup najpopularnijim društveni mrežama posle upada njegovih pristalica u američki Kapitol u Vašingtonu 6. januara.\nČelnici Tvitera i Fejsbuka ovaj potez obrazložili su zabrinutošću da bi Trampove objave mogle da podstaknu dodatno nasilje na ulicama.\nTramp je prethodno, bez dokaza, tvrdio da su predsednički izbori pokradeni.\nMnoge firme sa Vol Strita su odbile ponudu da investiraju u Trampov novi poduhvat, navodi agencija Rojters.\nAli neke porodične kompanije, bogati pojedinci i investicioni fondovi su pristali da ulože novac.\nTramp je na Tviteru imao 89 miliona pratilaca, na Fejsbuku 33 miliona, a na Instagramu 24,5 miliona, piše na sajtu njegove kompanije.\nOn je više puta nagoveštavao da bi 2024. ponovo mogao da se kandiduje za predsednika SAD.\nTrampov najnoviji poslovni poduhvat izazvao je i interesovanje javnosti.\nElizabet Voren, demokratska senatorka zatražila je od Komisije za bezbednost i trgovinu (SEK) da istraži da li Trampov plan sadrži moguće elemente kršenja zakona.\nSEK je odbila da komentariše ovaj slučaj.\nNova društvena mreža trebalo bi da počne sa radom u prvoj četvrtini 2022. godine.\nOna predstavlja prvi od tri dela Trampovog medijskog plana.\nPosle društvene mreže, u planu su otvaranje video platforme koja bi se plaćala - TMTG+, a sadržaće podkaste, zabavne i informativne emisije.\nŠta je Donald Tramp uradio tokom predsedničkog mandata\nIako autora filma Plan 9 iz svemira (Plan 9 From Outer Space) ni najmanje nije zanimao kontinuitet filmske konvencije, to nije bio nikakav aljkavi i brzopleti film, već zaista ekscentričan proizvod ljubavi, kaže Nikolas Barber.\nU ovom objektu je zatvoreno oko 3.500 ljudi osumnjičenih da su pripadnici Islamske države, a među njima su i neke od vođa.


Tadić i Đilas obišli radove na obilaznici oko Beograda - Bizlife.rs\nTadić i Đilas obišli radove na obilaznici oko Beograda\n15:34 Beograd, 15/12/2011\nPredsednik Srbije Boris Tadić je zajedno sa gradonačelnikom beograda Draganom Đilasom obišao radove na obilaznici oko Beograda, na petlji Batajnica.\n„Naš cilj je da to bude autoput punog profila. Do sada smo ostvarili ‘polu profil’, a od 2013. godine radiće se i na drugoj traci“, rekao je Tadić. Prema njegovim rečima, ova obilaznica će omogućiti značano rasterećenje saobraćaja, kako u Beogradu tako i u Srbiji, a time će biti obezbeđeni i bolji uslovi za nove investitore. Kako je istakao, obilaznica će omogućiti da kamioni i vozila u tranzitu zaobilaze centar Beograda.\n„Saobraćaj u Beogradu i kroz Srbiju će sa tim investicijama biti mnogo bolji i bićemo mnogo bolja zona za investicije, što treba na kraju da rezultira i boljim životnim standardom građana“, kazao je Tadić.\n„Mi imamo jasnu zamisao o tome kako bi Srbija trebala da izgleda u narednih deset godina kada je reč o infrastrukturi i reindustrijalizaciji. Imamo jasnu zamisao i kada je reč o političkom procesu koji bi to trebalo da obezbedi. Ono što, međutim, ne možemo da predvidimo, kako će svet da izađe na kraj sa ekonomskom krizom“, rekao je Tadić.\nU okviru projekta petlje Batajnica predviđena su dva vijadukta približne dužine od po 1,5 kilometara, kao produžetak autoputa od Novog Sada prema Dobanovcima. Mostovska konstrukcija se sastoji od levog i desnog mosta sa po dve prilazne rampe, a svaki od mostova se sastoji od četiri dilataciono razdvojene konstrukcije.\nPočetak radova na izgradnji leve mostovske konstrukcije planiran je 2012. godine. Planom je predviđeno da se do kraja 2011. počne sa revitalizacijom desne strane autoputa pre mosta. Kada je reč o trasi Batajnica-Dobanovci-Straževica sa petljom Dobanovci, predviđeno je izvođenje punog profila autoputa sa servisnim saobraćajnicama.\nTadić i Đilas su obišli i radove na tri mosta na deonici od Orlovace do Straževice, koji su počeli krajem septembra ove godine i trabalo bi da budu završeni do aprila 2012, vrednost investicije je oko 20 miliona evra.\nPrema informacijama Puteva Srbije, gradnja obilaznice oko Beograda duge 47,4 kilometra počela je pre 21 godine.\nboris tadić Đilas Srbija


Insitucionalnim povezivanjem do intenzivnije saradnje sa Sarajevom - IndeksOnline.rs\nNaslovna REGION Bosna i Hercegovina Insitucionalnim povezivanjem do intenzivnije saradnje sa Sarajevom\nInsitucionalnim povezivanjem do intenzivnije saradnje sa Sarajevom\nNOVI PAZAR / Delegacija Kantona Sarajevo posetila je Novi Pazar u cilju potpisivanja Sporazuma o saradnji između Kulturnog centra Novi Pazar i Bosanskog kulturnog centra Kantona Sarajevo.\nGradonačelnik Novog Pazara Nihat Biševac istakao je da je reč o sporazumu od istorijske važnosti za narode na ovim prostorima.\n“Predstavnici svih političkih stranaka Kantona Sarajevo naši su gosti, baš kao i predstavnici sandžačkih gradova. Cilj je da se instutucionalno povezujemo, te je u okviru toga predviđeno potpisivanje sporazuma. Kultura uvek pravi prvi korak, ali smo razgovarali i o drugim oblicima saradnje, od privrede, preko turizma do sporta. Sve političke stranke Kantona Sarajevo podržale su inicijativu o formiranju Kluba prijatelja Sandžaka. To je samo jedan od brojnih koraka uovom za sve nas istorijski važnom institucionalnom povezivanju“, poručio je gradonačelnik Novog Pazara Nihat Biševac.\nPrema rečima direktora novopazarskog Kulturnog centra Huseina Memića, dobar je znak što protokoli o saradnji počivaju na povezivanju kulturnog stvaralaštva.\n„Želimo da predstavu „Ako dugo gledaš u ponor“, Regionalnog pozorišta, ponudimo publici u Sarajevu. Imaćemo u našem Kulturnom centru niz sadržaja koje će nam ponuditi Bosanski kulturni centar a danas smo razgovaralii o manifestaciji „Dani Sarajeva“ u Novom Pazaru. Želja nam je da Sarajevo kao jedna od kulturnih prestonica ne samo bivše Jugoslavije, već i sadašnjeg vremena, ne zaobiđe ni novopazarsku publiku“, poručio je Memić.\nPrvi rezultati institucionalizovanog partnerstva, biće vidljivi tokom letnjeg perioda.\n„Ovog ljeta želimo da dovedemo nekoliko kulturnih proizvoda iz Novog Pazara u Sarajevo. Imamo predstavu koja je nagrađivana u čitavoj regiji i sa njom ćemo početi. Nakon toga, sledi prezentacija drugih samostalnih programa unutar Bosanskog kulturnog centra Kantona Sarajevo ali i na Baščaršijskim noćima, na Danima Kantona Sarajevo. Pratićemo šta vaši Novopazarci na drugoj strani žele iz Sarajeva da vide, da te programe ponudimo. Želimo da saradnja postane tradicija i da programi budu prepoznatljivi, naročito jer su Novi Pazar i Sarajevo povezani duhovno i kulturno“, rekao je Jasmin Duraković, direktor Bosanskog kulturnog centra Kantona Sarajevo.\nKao i u Sarajevu, u oktobru prošle godine, jedna od značajnih tema današnjeg sastanka je partnerstvo u sferi medija.\n„Donet je čitav niz važnih zaključaka. Raduje nas što će nakon obavljanja potrebnih procedura doći do formiranja Kluba prijatelja Sandžaka u Sarajevu. Ovo je jedan narod i jedna kultura a osim kulturne saradnje i povezivanja medija, važno nam je i partnerstvo na polju turizma, sporta i u drugim oblastima. Naročito ćemo se truditi da studenti iz Sandžaka u Sarajevu ne budu diskriminirani, već da u domovima i tokom studija imaju ravnopravan status“, rekao je predstavnik Skupštine Kantona Sarajevo, Zvonko Marić.\n„Nadamo se da je ovo danas početak. Politika je neizbježna ali želimo istaći da ova saradnja ima sve nivoe, od obrazovanja, poduzetništva i ekonomije, do drugih ništa manjih segmenata. Cilj nam je da to što smo danas ozvaničili ostavimo u nasljeđe budućim generacijama“, zaključila je Jasna Duraković, zastupnica Kantona Sarajevo, naglašavajući da će inicijativa za formiranje Kluba proći skupštinsku proceduru.\n„Raduje me inicijativa koja se tiče studenata, jer želimo da se sandžački studenti predstanu tretirati kao strani državljani i da im se omogući da besplatno studiraju. Ne želimo da se mladi iz ovog kraja iz razloga koji su lako rešivi odmiču od Sarajeva, gubeći tako sponu bošnjačkog identiteta koja nas veže“, kazala je ovom prilikom Duraković.\nPrethodni tekstTurska i Izrael se dogovorili da obnove dobre odnose uprkos razlikama\nSledeći tekstUgljanin: Velikosrpska politika nanela najveće zlo svim narodima na Balkanu